open-index/open-wikipedia-markdown huggingface dataset:
ပျားရည်အိုင် (ရုပ်သံဇာတ်လမ်းတွဲ)

***ပျားရည်အိုင်*** ဇာတ်လမ်းတွဲသည် ၂၀၁၈−၂၀၁၉ ကာလတွင် ထုတ်လွှင့်သည့် မြန်မာ ဇာတ်လမ်းတွဲ ဖြစ်သည်။ ခင်နှင်းယု၏ ဝတ္ထုကို အခြေခံကာ ဟိန်းစိုးက ၂၀၁၇ ခု၊ မေလတွင် စရိုက်သည်။ အောင်ရေချမ်း၊ မေမီကိုကို၊ မြတ်သူသူ၊ ဘုန်းရှိန်ခန့်၊ ဇင်ဝိုင်း၊ မေသဉ္ဇာဦး၊ ရှင်မွေလ၊ ဟိန်းမင်းသူ၊ ဖြိုးရာဇာနိုင်၊ ဝိုင်းရွှေရည်၊ မေဆူးမောင်၊ ဟန်နလာတို့ အဓိက ပါဝင်ထားသည်။ ၂၀၁၈ ခု၊ နိုဝင်ဘာလ၊ ၂၁ ရက်တွင် စလွှင့်ကာ ၂၀၁၉ ခု၊ ဇန်နဝါရီလ ၁၈ ရက်တွင် ပြီးသည်။ 

## ဇာတ်လမ်းအကျဉ်း 
မြိုင်သည် ကိုတင်ဖေကို အရက်တိုက်ပီး လိင်ဆက်ဆံရေးပြုလုပ်ခဲ့သည်။ မြိုင်သည် ကိုတင်ဖေကို တရားဝင်လင်မယားဖြစ်လည်း အသိအမှတ်မပြုခဲ့ပေ။ ထို့နောက် မြိုင်တွင် မောင်ဖေမြိုင် ဆိုသည့်သားတစ်ဦး ဖွားမြင်ခဲ့သည်။ ထိုသို့ တစ်နေ့တွင် ကိုတင်ဖေသည် ရွှေ​ချောင်း သယ်လာစဉ် ကားမတော်တဆမှု ဖြစ်ခဲ့ပီး ခြေထောက်တစ်ဖက် ဖြက်ခဲ့ရသည်။ မြိုင်သည်လည်းအင်္ဂလန် တွင် အေအိုင်ဒီအက်စ်ရောဂါဖြစ်နေသည့် အမျိုးသားတစ်ဦးနှင့် လိင်ဆက်ဆံရေး ပြုလုပ်ခဲ့ရာ ထိုရောဂါကို ခံစားခဲ့ရသည်။ မကြာခင် ကိုတင်ဖေသည် သူ အနှစ်၂၀နီးပါး ပစ်ထားခဲ့သော သမီးနှင့်မိန်းမဖြစ်သူတို့ ရောက်ရှိလာခဲ့သည်။ မကြာခင်တွင် ကိုတင်ဖေသည် မြိုင်က လာမတွေ့သောကြောင့် မြိုင့်ကို မုန်းတီးသွားခဲ့သည်။ သို့သော်လည်း ကိုတင်ဖေသည် မြိုင်သေခါနီးရောက်အောင်သွားခဲ့သော်လည်း မြိုင်သည် ကိုတင်ဖေရောက်သည့်အခါတွင် သေဆုံးနေလျှက် တွေ့ရှိရမည် ဖြစ်သည်။ မြိုင်ရေးထားသည့် စာကိုဖတ်ကြည့်လိုက်သောအခါ ကိုတင်ဖေမှာ မောင်ဖေမြိုင်သည် သားအရင်းဖြစ်ကြောင်းသိရှိလိုက်ရသည်။ ဖေမြိုင်သည်လည်း မြိုင်ပေးခဲ့သည့် စာကို ဖတ်ကြည့်လိုက်ရာ ကိုတင်ဖေသည် သူ၏ အဖေဖြစ်ကြောင်းသိရှိလိုက်ရသည်။ မကြာခင်မှာဖေမြိုင်သည် ကိုတင်ဖေကိုသွားတွေ့ခဲ့ပြီး ကိုတင်ဖေဟာ ဖေမြိုင်သည်သူ့သားဖြစ်ကြောင်းလက်ခံခဲ့သည်။ မကြာမီ ရစ်ချတ် နှင့် စိမ်းတို့လက်ထပ်ပြီး တစ်ချိန်က စိမ်းကိုစာသင်ပေးခဲ့သည့် ဆရာလေးခေါ် (ကိုလင်းမောင်) သည် မြညိုတို့ သားအမိများနှင့် ဆုံတွေ့ခဲ့ကာ ဆရာလေးသမီး ရွှေမိုးယာ နှင့် ဖေမြိုင်နှင့် သဘောတူကြောင်း ပြောရင်း ဇာတ်လမ်းလည်း အဆုံးသတ်သွားပါသည်။

## ဇာတ်ဆောင်များ 
* ကိုတင်ဖေ အဖြစ် အောင်ရေချမ်း
* မြိုင် အဖြစ် မေမီကိုကို
* မြညို အဖြစ် မြတ်သူသူ
* ကိုလှဦး အဖြစ် ဖြိုးရာဇာနိုင်
* အိုင်ရင်း အဖြစ် ဟန်နလာ
* ဘကြီးမွှန်း အဖြစ် ဇင်ဝိုင်း
* ဒေါ်ခင်သန္တာ အဖြစ် မေသဉ္ဇွာဦး
* ကိုလင်းမောင် အဖြစ် ဘုန်းရှိန်ခန့်
* ဖေမြိုင် အဖြစ် ရှင်မွေလ
* စိမ်း အဖြစ် ဝိုင်းရွှေရည်
* ရစ်ချက် အဖြစ် ဟိန်းမင်းသူ
* ရွှေမိုးရာ အဖြစ် မေဆူးမောင်

## ဆုတံဆိပ်များ 
၂၀၁၉ ခုတွင် ချီးမြှင့်သည့် စတား ဆုပေးပွဲတွင် မေမီကိုကိုက အမျိုးသမီးဇာတ်ဆောင်ဆု (ဇာတ်လမ်းတွဲ) ရသည်။  

## ကိုးကား
ကန်တော်ကလေး

**ကန်တော်ကလေး** သည် ရန်ကုန်မြို့တွင် တည်ရှိသည့် ရပ်ကွက်တစ်ခု ဖြစ်သည်။ ရန်ကုန်တိရစ္ဆာန်ဥယျာဉ်နှင့် ကန်တော်ကြီး၏ အနီးတွင် တည်ရှိသည်။

## ကိုးကား
မေရီ ရှယ်လီ

**မေရီ ဂေါ့ဒဝင်း ဝေါစတုန်းခရက် ရှယ်လီ** () (၁၇၉၇−၁၈၅၁) သည် အင်္ဂလိပ်လူမျိုး စာရေးဆရာဖြစ်သည်။ ၁၈၁၈ ခုထွက် သူ၏ ဂေါ့သစ်ဝတ္ထု *ဖရန်ကန်စတိုင်း* မှာ အထူးကျော်ကြားသည်။ ခင်ပွန်းဖြစ်သူ အချစ်ကဗျာနှင့် ဒဿနိကသမား ပါစီ ရှယ်လီ (Percy Shelly) ၏ စာကဗျာများကို တည်းဖြတ် ဖြည့်စွက်ပေးခဲ့သည်။

## ကိုးကား
ချင်းပြည်နယ်ယဉ်ကျေးမှုပြတိုက်

**ချင်းပြည်နယ်ယဉ်ကျေးမှုပြတိုက်**သည် ချင်းပြည်နယ်၊ ဟားခါးမြို့၊ ဗိုလ်ချုပ်လမ်းတွင် တည်ရှိသည့် ပြတိုက်တစ်ခု ဖြစ်သည်။

## ကိုးကား
ညောင်ရွှေယဉ်ကျေးမှုပြတိုက်

**ညောင်ရွှေယဉ်ကျေးမှုပြတိုက်** သည် ညောင်ရွှေရှမ်းစော်ဘွား စဝ်ရွှေသိုက် အပါအဝင် ရှမ်းပြည်စော်ဘွားများ၏ အထိမ်းအမှတ်ပြတိုက်တစ်ခု ဖြစ်သည်။ ရှမ်းပြည်နယ်၊ ညောင်ရွှေမြို့၊ နန္ဒာဝန်ရပ်ကွက်တွင် တည်ရှိပြီး စဝ်ရွှေသိုက်၏ နန်းတော်ဟောင်း ဖြစ်ကာ **ညောင်ရွှေဟော်** () ဟူ၍လည်း သိကြသည်။

ပြတိုက်ကို အင်္ဂါနေ့မှ တနင်္ဂနွေနေ့အထိ မနက် ၁၀ နာရီမှာ ညနေ ၃ နာရီခွဲအထိ ဖွင့်လှစ်ထားသည်။ 

## သမိုင်းကြောင်း 
၁၉၀၈ ခုနှစ်တွင် နန်းတော်ဟောင်းမှာ မီးလောင်ပျက်စီးခဲ့ပြီးနောက် ညောင်ရွှေနယ်ကို အုပ်ချုပ်သူ စောမောင်က ၁၉၁၃ ခုနှစ်တွင် ညောင်ရွှေဟော်ကို တည်ဆောက်ခဲ့သည်။ ၂၀၀၃ ခုနှစ်တွင် ညောင်ရွှေယဉ်ကျေးမှုပြတိုက်အဖြစ် အမည်ပြောင်းလဲခဲ့သည်။ ၂၀၀၆ ခုနှစ်တွင် ပြတိုက်ရှိ ထိန်းသိမ်းပြသထားသော ပစ္စည်းများကို နေပြည်တော်သို့ ပြောင်းရွှေ့ခဲ့သည်။ ၂၀၀၇ ခုနှစ် စက်တင်ဘာလတွင် ဗုဒ္ဓပြတိုက်အဖြစ် ပြန်လည်ဖွင့်လှစ်ခဲ့သည်။ ၂၀၁၄ ခုနှစ်တွင် ပြတိုက်ကို သာသနာရေးနှင့် ယဉ်ကျေးမှု ဝန်ကြီးဌာန မှ ရှမ်းပြည်နယ် အစိုးရအဖွဲ့သို့ လွှဲပြောင်းပေးခဲ့သည်။

## ကိုးကား
ကဏ္ဍ:မြန်မာနိုင်ငံရှိ နန်းတော်များ
မာဂရက် မစ်ချယ်

**မာဂရက် မန်နာလင်း မစ်ချယ်** () (၁၉၀၀−၁၉၄၉) သည် အမေရိကန်လူမျိုး ဝတ္ထုရေးသူနှင့် ဂျာနယ်လစ် ဖြစ်သည်။ အမေရိကန် ပြည်တွင်းစစ်ကို အခြေခံထားသည့် သူ၏ တစ်အုပ်တည်းသော ဝတ္ထု လေရူးသုန်သုန် မှာ ၁၉၃၆ ခု အမျိုးသားစာအုပ်ဆု ချီးမြှင့်ခံရသည်။ ၁၉၃၇ ခုတွင် ပူလစ်ဇာဆု (စိတ်ကူးယဉ်ဇာတ်လမ်း) ရသည်။ ထိုစာအုပ်ကို မြသန်းတင့်က မြန်မာဘာသာသို့ ပြန်ဆိုခဲ့ပြီး ၁၉၇၈ ခုနှစ်အတွက် အမျိုးသားစာပေဆု (ဘာသာပြန်) ရရှိခဲ့သည်။

## ကိုးကား
ကျွန်မက မဟေသီ (ရုပ်သံဇာတ်လမ်းတွဲ)

***ကျွန်မက မဟေသီ*** သည် ၂၀၁၉ ခုထွက် မြန်မာ ရုပ်သံဇာတ်လမ်းတွဲ ဖြစ်သည်။ သျှင်မ၏ ဝတ္ထုကို အေးမို့မို့အောင်နှင့် အေးချမ်းမွန်တို့ ဇာတ်ညွှန်းရေးပြီး အိအိခိုင် ရိုက်ကူးသည်။ အောင်ရေချမ်း၊ ဝင့်ယမုံနိုင်နှင့် သံသာမိုးသိမ့်တို့ အဓိကသရုပ်ဆောင်ထားသည်။

## ဇာတ်လမ်းအကျဉ်း 
အိမ်ပေါ်မှ နှင်ချခံရသည့် မင်းမျိုးနွယ်မှာ စံမြန်းနှင့် ကလေးတစ်ယောက်ရသည်အထိ တော၌ နေသည်။ ဇနီးနှင့် သားတို့ ဆင်းဆင်းရဲရဲနေရသည်ကို မကြည့်ရက်၍ ပြန်တောင်းပန်မည်ပြုကာ အိမ်သို့ ပြန်သည်။ လမ်း၌ ယောက်ျားဖြစ်သူထံမှ ပြေးလာသည့် မိန်းမချောနှင့် မုန်းမာန်ကို တွေ့သည်။ ကားမှောက်၍ မင်းမျိုးနွယ် အတိတ်မေ့သည့်အခါ သူ့ဘဝအကြောင်းကို တစွန်းတစသိထားသည့် မိန်းမချောက တော၌ရခဲ့သည့် ဇနီးနှင့် သားအသွင်ပြုကာ မင်းမျိုးနွယ်အိမ်သို့ တက်သည်။ 

အိမ် မီးလောင်ပြီးနောက် ယောက်ျားအား စုံစမ်းရန် အနွယ်တော်ကိုခေါ်၍ စံမြန်း မြို့တက်လာသည်။ အမျိုးတော်သူ ဦးဘမှန်ထံ၌ ကပ်နေသည်။ ဦးဘမှန်မှာ မင်းမျိုးနွယ်တို့အိမ်မှ ကားသမားဖြစ်သည်။ သို့နှင့် အတိတ်မေ့နေသော ယောက်ျားကို ပေယျလကံပြုကာ သူတို့သားအမိကို ပစ်သွားရသည့် အကြောင်းရင်းကို တိတ်တဆိတ် စုံစမ်းသည်။ အလိုက်သိသော စံမြန်းနှင့် နေရာလိုချင်သည့် မိန်းမချောတို့အကြား မင်းမျိုးနွယ်၏ မိခင် ဒေါ်မြတ်နွယ် ဗျာများရသည်။ စရိုက်ဆိုးသော မိန်းမချောနှင့် ရန်ဘက်တို့မှာက သူတို့သိသော တရားဝင်ဇနီးဖြစ်ပြီး ကျိုးနွံသော စံမြန်းနှင့် အနွယ်တော်တို့မှာ သူစိမ်း ဖြစ်နေသည်။

မင်းမျိုးနွယ်၏ မွေးနေ့ရောက်သော် အိမ်ပေါ်မှဆင်းစဉ် သွားနေခဲ့ဖူးသည့် နိုင်ငံခြားရောက်သူငယ်ချင်းထံမှ သတင်းသိရသော် အဖြစ်မှန် ပေါ်သွားသည်။ မိန်းမပျောက် ရှာနေသည့် ကိုဝေဠလည်း ရောက်လာရာ အရှုပ်အားလုံး ရှင်းသွားတော့သည်။

## ဇာတ်ဆောင်များ 
* မင်းမျိုးနွယ် အဖြစ် အောင်ရေချမ်း
* စံမြန်း အဖြစ် ဝင့်ယမုံနိုင်
* မိန်းမချော အဖြစ် သံသာမိုးသိမ့်
* ဦးမြတ်ခေါင် အဖြစ် ဇော်ဦး
* ဒေါ်မြတ်နွယ် အဖြစ် မေသဉ္ဇာဦး
* မုန်းမာန် အဖြစ် အားကိုးရာ
* အနွယ်တော် အဖြစ် ပြည့်သုတနိုင်
* ဦးဝေဠ အဖြစ် ဇင်မျိုး

## ကိုးကား
တိုင်တန်းနစ် (၁၉၉၇ ရုပ်ရှင်)

**တိုင်တန်းနစ်** သည် ၁၉၉၇ ခုထွက် ရင်သပ်ဆန်းကြယ် အချစ်နှင့် ဘေးဆိုးအကြောင်း ရိုက်ကူးသည့် ဟောလိဝုဒ် ရုပ်ရှင်တစ်ကား ဖြစ်သည်။ ဂျိန်း ကင်မရွန်း ရိုက်ကူးသည်။ ပင်လယ်ကူးသင်္ဘော တိုင်တန်းနစ် နစ်မြုပ်ပုံကို မတူသော အလွှာများမှ ထိုသင်္ဘောပေါ်သို့ ရောက်လာသည့် လီယိုနာဒို ဒီကာပရီယိုနှင့် ကိတ် ဝင်းစလက်တို့၏ အချစ်ဇာတ်လမ်းမှတစ်ဆင့် မှုန်းခြယ်ထားသည်။ 

ရိုက်ကူးရေးကို ၁၉၉၅ ခုတွင် စတင်သည်။ ပုံစံတူသင်္ဘော ဖန်တီးခြင်း၊ ကွန်ပျူတာ အထူးပြုလုပ်ချက်များ အသုံးပြုရခြင်းတို့ကြောင့် ထိုခေတ်ထိုအခါက အကုန်အကျအများဆုံးဇာတ်ကား ဖြစ်ခဲ့သည်။  

၁၉၉၇ ခု၊ ဒီဇင်ဘာလ ၁၉ ရက်တွင် ရုံတင်ရာ ပရိသတ်အထူးနှစ်သက်ပြီး စံချိန်တင် အောင်မြင်မှု ရသည်။ အော်စကာဆု ဆန်ကာတင်စာရင်းသို့ (၁၄) ဆု ဝင်ခဲ့ပြီး ၁၉၅၀ ခုထွက် *ဧဝအကြောင်း သောင်းပြောင်းထွေလာ* (All About Eve) ဇာတ်ကားနောက်ပိုင်း ဆန်ကာတင် အများဆုံးဝင်သည့် ဇာတ်ကားဖြစ်သည်။ အော်စကာ (၁၁) ဆု ရသည်။ ကနဦး ကမ္ဘာတစ်ဝန်း အသားတင်ဝင်ငွေ ဒေါ်လာ သန်း ၁၈၄၀ ရပြီး သန်း ထောင်ဂဏန်းဖြင့်ဝင်သည့် ပထမဆုံးဇာတ်ကား ဖြစ်လာသည်။ ၂၀၁၀ ခုထွက် *အဗာတာ* (Avatar) ဇာတ်ကား မတိုင်ခင်အထိ ဝင်ငွေအများဆုံးရသည့်ကား ဖြစ်ခဲ့သည်။  

တိုင်တန်းနစ် သုံးဘက်မြင်ပုံစံသစ်ကို ၂၀၁၂ ခု၊ ဧပြီလ ၄ ရက်တွင် ဖြန့်ချိရာ ဒေါ်လာ ၃၄၃.၆ သန်း ထပ်ရသည်။ ၂၀၁၇ ခုတွင် အမေရိကန် အမျိုးသားရုပ်ရှင်မှတ်တမ်းဝင် အဖြစ် ဤဇာတ်ကားအား သိမ်းဆည်းထားသည်။

## ကိုးကား
ကရင်ပြည်နယ်ယဉ်ကျေးမှုပြတိုက်

**ကရင်ပြည်နယ်ယဉ်ကျေးမှုပြတိုက်** () သည် ကရင်ပြည်နယ်၊ ဘားအံမြို့တွင် တည်ရှိသည့် ပြတိုက်တစ်ခု ဖြစ်သည်။ ပြတိုက်ကို ၁၉၉၂ ခုနှစ်၊ နိုဝင်ဘာလတွင် စတင်ဖွင့်လှစ်ခဲ့သည်။ ဝင်ကြေးမှာ ၂ ဒေါ်လာ ဖြစ်သည်။

## ကိုးကား
ကယားပြည်နယ်ယဉ်ကျေးမှုပြတိုက်

**ကယားပြည်နယ်ယဉ်ကျေးမှုပြတိုက်**သည် ကယားပြည်နယ်၊ လွိုင်ကော်မြို့တွင် တည်ရှိသည့် ပြတိုက်တစ်ခု ဖြစ်သည်။ ပြတိုက်တွင် စာအုပ်ပေါင်း ၁၃၀၀၀ နီးပါးရှိသည်။ ပြတိုက်ကို ၁၉၉၆ ခုနှစ်၊ စက်တင်ဘာလ ၁၈ ရက်နေ့တွင် ဖွင့်လှစ်ခဲ့သည်။
## ပြခန်း 

Kayah State Cultural.Museum.jpg|ပြတိုက်နှင့် စာကြည့်တိုက်
Kayah State Cultural Museum 1.jpg|ပြတိုက်အတွင်းပိုင်း
Kayah State Cultural Museum 2.jpg|ပြတိုက်အတွင်းပိုင်း
Kayah Bronze Frog Drum.jpg|မင်္ဂလာဖားစည်

## ကိုးကား
မွန်ပြည်နယ်ယဉ်ကျေးမှုပြတိုက်

**မွန်ပြည်နယ်ယဉ်ကျေးမှုပြတိုက်**သည် မွန်ပြည်နယ်၊ မော်လမြိုင်မြို့တွင် တည်ရှိသည့် ပြတိုက်တစ်ခု ဖြစ်သည်။ ပြတိုက်ကို ၁၉၅၅ ခုနှစ်တွင် စတင်ခဲ့သည်။ ပြတိုက်ဖွင့်ချိန်မှာ အင်္ဂါနေ့မှ တနင်္ဂနွေနေ့အထိ နံနက် ၁၀ နာရီမှ ညနေ ၃ နာရီ ၃၀ မိနစ် ဖြစ်သည်။

## ကိုးကား
မောင်စံသူ

မောင်စံသူ (၁၁၉၀ ခန့်) သည် ဘကြီးတော်မင်းတရားလက်ထက်တွင် ထင်ရှားခဲ့သည့် စာဆိုတော်တစ်ဦး ဖြစ်သည်။ သာယာဝတီမင်းလက်ထက်တွင်လည်း မှာတမ်းများ ရေးသည်။

ရွှေနန်းဘွဲ့မှာတမ်းမှာ ထင်ရှားသည်။ မောင်စံသူ၏ မှာတမ်းများမှာ ထင်ရှားကြွင်းကျန်လျက် ရှိသည်။ 

မောင်စံသူသည် လောင်းရှည်မြို့စား မင်းကြီးနှင့် ဆွေမျိုးတော်စပ်ကြောင်း ဖော်ပြသဖြင့် မူးမျိုးမတ်မျိုး ဖြစ်ဖွယ်ရှိသည်။ 
## ကိုးကား
ပုသိမ်ယဉ်ကျေးမှုပြတိုက်

**ပုသိမ်ယဉ်ကျေးမှုပြတိုက်**သည် ဧရာဝတီတိုင်းဒေသကြီး၊ ပုသိမ်မြို့တွင် တည်ရှိသည့် ပြတိုက်တစ်ခု ဖြစ်သည်။ ၁၉၉၀ ခုနှစ်၊ ဒီဇင်ဘာလတွင် ဖွင့်ခဲ့သည်။ ဝင်ကြေးမှာ ၂ ဒေါ်လာ ဖြစ်သည်။ ပြတိုက်ဖွင့်ချိန်မှာ အင်္ဂါနေ့မှ တနင်္ဂနွေနေ့အထိ မနက် ၁၀ နာရီမှ ညနေ ၃ နာရီခွဲအထိ ဖြစ်သည်။

## ကိုးကား
အမ်မလီ ဘရွန်တီ

**အမ်မလီ ဘရွန်တီ** () (၁၈၁၈−၁၈၄၈) သည် အင်္ဂလိပ်လူမျိုး ကဗျာနှင့် ဝတ္ထုရေးဆရာ ဖြစ်သည်။ သူ၏ *လေထန်ကုန်း *ဝတ္ထုမှာ အထူးကျော်ကြားပြီး ဂန္ထဝင်ဝတ္ထုအဖြစ် သတ်မှတ်ကြသည်။ ကလောင်အမည်မှာ *အဲလစ် ဘဲ* ဟူ၏။

## ကိုးကား
ယိုဒရာဂ စာလာကဂြိုက်

**ယိုဒရာဂ စာလာကဂြိုက်** (; ) အထီးအဆိုတော်ထိုင်း မှာမွေးဖွား  နေ့၌သေဆုံးခဲ့နှင့် ၈ ဖေဖော်ဝါရီလ ၁၉၅၆ အတိတ်ကာလ  ၉ ဩဂုတ်လ ၂၀၀၈ အဲဒီမှာဂီတလူသိများသည်။  **၃၀ နေဆဲအူ** ()
ရှားလော့ ဘရွန်တီ

**ရှားလော့ ဘရွန်တီ** () (၁၈၁၆−၁၈၅၅) သည် အင်္ဂလိပ်လူမျိုး ကဗျာနှင့် ဝတ္ထုရေးဆရာ ဖြစ်သည်။ အင်္ဂလိပ်စာပေနယ်တွင် ထင်ရှားသည့် ဘရွန်တီမောင်နှမသုံးယောက်အနက် အကြီးဆုံးဖြစ်ပြီး သူရေးသည့် *ဂျိန်း အိုင်ရီ* ကို ဂန္ထဝင်ဝတ္ထုအဖြစ် သတ်မှတ်ကြသည်။

## ကိုးကား
အနုပ်စုတ်ကုပ်စုတ် သူကြွယ် (ရုပ်ရှင်)

**အနုပ်စုတ်ကုပ်စုတ်သူကြွယ်** () သည် ၂၀၀၈ ခုထွက် ဗြိတိန်−အိန္ဒိယ ဖက်စပ်ရိုက် အချစ်ဇာတ်လမ်းဖြစ်ပြီး အိန္ဒိယ စာရေးဆရာ ဗီကတ် ဆွာရပ်ရေးသည့် *အမေးအဖြေ* ဝတ္ထုကို ခပ်ပါးပါး မှီးငြမ်းထားသည်။ မွမ်ဘိုင်းရှိ ဂျူဟူ ကျူးကျော်ရပ်နေ အသက် (၁၈) နှစ်အရွယ် ဂျမား မာလစ်၏ ဘဝကို အမေးအဖြေများမှ ပြောပြသွားခြင်း ဖြစ်ပြီး အိန္ဒိယ၌ ရိုက်ကူးသည်။ အိန္ဒိယ၌လုပ်သည့် *သူကြွယ် ဘယ်သူဖြစ်ချင်သလဲ* (Who Wants to Be a Millionaire?) ရုပ်သံအစီအစဉ်တွင် ဂျမား မာလစ်က မေးခွန်းအားလုံး ဖြေနိုင်သည့်အခါ လူတိုင်း အံ့ဩကြသည်။ တစ်နည်းနည်းဖြင့် မသမာလုပ်သည်ဟု ယူဆကာ စစ်မေးသည့်အတွက် အဖြေတို့ကို သိနိုင်သည့် သူ၏ ဘဝအဖြစ်အပျက်များကို ဂျမားက ရဲများအား ပြောပြသည်။  

အပေါက်နှေးသော်လည်း ဇာတ်ကားကောင်းတစ်ခုအဖြစ် အများက အသိအမှတ်ပြုကြသည်။ ဇာတ်ကွက်၊ နောက်ခံတေးနှင့် ပါတယ်၏ သရုပ်ဆောင်မှုကို ချီးမွမ်းကြသည်။ ၂၀၀၉ ခု အော်စကာဆု ပေးပွဲတွင် ဆန်ကာတင် ၁၀ ဆုဝင်ပြီး ၈ ဆု ရသည်။ ဘက်ဖတာဆု ၇ ဆုနှင့် ရွှေကမ္ဘာလုံးဆု ၄ ဆုလည်း ရသေးသည်။ 

## ကိုးကား
ကချင်ပဲ

ကချင်ပဲသည် အင်္ဂလိပ်အမည်မှာ Rice bean ဖြစ်ပြီး မျိုးစု (Genus)မှာ Phaseolus ဖြစ်သည်။ မျိုးစိတ် (Species) မှာ calcaratus ဖြစ်ပြီး မျိုးရင်း (Family)မှာ Papilionaceae ဖြစ်သည်။

## ကိုးကား
ကဏ္ဍ:စားသုံးနိုင်သော ပဲတောင့်ရှည်များ
ခင်ခင်ထွေး (အပြေးမယ်)

**ခင်ခင်​ထွေး** (၁၉၆၇ - ၂၀၂၁) သည် မြန်မာ့ဂုဏ်​ဆောင် အ​ပြေးမယ်​တစ်ဦးဖြစ်ပြီး အာရှနှင့် အရှေ့တောင်အာရှ ရွှေတံဆိပ်၂၈ ဆုရှင် ဖြစ်သည်။အရှေ့တောင်အာရှ အားကစားပြိုင်ပွဲတွင် ရွှေတံဆိပ် ၁၀ခုအထိရယူ​ပေးနိုင်ခဲ့ပြီး ပြိုင်ပွဲ​ပေါင်းစုံတွင် ရွှေတံဆိပ် ၂၈ ခု ရရှိထားသူဖြစ်သည်။အိုလံပစ် အားကစားပွဲတော်တွင်လည်း ၁၉၈၈ဆိုလ်းပွဲ​တော်၊ ၁၉၉၂ ဘာစီလိုနာပွဲ​တော်၊ ၁၉၉၆ အတ္တလန္တာပွဲ​တော်တို့တွင်တို့တွင် ၃ ကြိမ် ဆက်တိုက် နိုင်ငံကိုယ်စားပြု ဝင်​ရောက်ယှဉ်ပြိုင်ခဲ့သည်။ မီတာ ၁,၅၀၀ နှင့် ၃,၀၀၀ တို့တွင် စံချိန်တင်နိုင်ခဲ့သူလည်းဖြစ်သည်။

## စွမ်းဆောင်မှုဆိုင်ရာ ဘွဲ့တံဆိပ် ချီးမြှင့်ခြင်း 
၂၀၂၃ ခုနှစ်၊ ဇန်နဝါရီလ ၄ ရက်နေ့တွင် နိုင်ငံတော်စီမံအုပ်ချုပ်ရေး ကောင်စီ၏ အမိန့်ကြောငြာစာအမှတ် (၁၂/၂၀၂၃) ဖြင့် ဝဏ္ဏကျော်ထင်ဘွဲ့ ချီးမြှင့်ခြင်းခံရသည်။
အဆိုပါဘွဲ့တံဆိပ်ရရှိသူများအား အောက်တွင်
လင့်ခ်ဖော်ပြပေးထားပါသည်။

## ပြိုင်ပွဲဝင် မှတ်တမ်းများနှင့် ဆုတံဆိပ်များ
## ကွယ်လွန်ခြင်း
ဒေါ်ခင်ခင်ထွေးသည် အသဲကင်ဆာရောဂါအား ကုသနေရင်း ၂၀၂၁ခုနှစ် စက်တင်ဘာ ၃၀ရက်နေ့ည ၁၁နာရီကျော်တွင် ကွယ်လွန်ခဲ့သည်။

## ကိုးကား
ဝဏ္ဏကျော်ထင်ဘွဲ့၊ မြန်မာ့အလင်း သတင်းစာ/စာမျက်နှာ ၁၂/Ref:https://www.mdn.gov.mm/newspaper/public/ebooks/read/8286#12
ရခိုင်ပြည်နယ်ယဉ်ကျေးမှုပြတိုက်

**ရခိုင်ပြည်နယ်ယဉ်ကျေးမှုပြတိုက်** သည့် ရခိုင်ပြည်နယ် စစ်တွေမြို့တွင် တည်ရှိသည့် ပြတိုက်ဖြစ်သည်။ ပြတိုက်ကို ၁၉၉၆ ခုနှစ်၊ ဖေဖော်ဝါရီလတွင် စတင်ဖွင့်လှစ်ခဲ့သည်။ ဝင်ကြေးမှာ ၂ ဒေါ်လာ ဖြစ်သည်။ ပြတိုက်ဖွင့်ချိန်မှာ အင်္ဂါနေ့မှ တနင်္ဂနွေနေ့အထိ မနက် ၁၀ နာရီမှ ညနေ ၃ နာရီခွဲအထိ ဖြစ်သည်။

## ကိုးကား
နစ် ဝုဒမန်း

**နစ် ဝုဒမန်း** () သည် အမေရိကန်လူမျိုး စီးပွားရေးလုပ်ငန်းရှင် ဖြစ်ပြီး ဂိုးပရို လုပ်ငန်း တည်ထောင်သူနှင့် အမှုဆောင်အရာရှိချုပ် ဖြစ်သည်။

## ငယ်ဘဝနှင့် ပညာရေး 
၁၉၇၅ ခု၊ ဇွန်လ ၂၄ ရက်တွင် ဘဏ်လုပ်ငန်းရှင် ဒင်း ဝုဒမန်းနှင့် ကွန်စပ်ဆီယွန် ဆော့ကာရက် တို့မှ မွေးသည်။ 

ကာလီဖိုးနီးယားပြည်နယ်၊ မန်လိုပါ့ (Menlo Park) နှင့် အက်သာတန် (Atherton) တို့တွင် ကြီးပြင်းသည်။ ၁၉၉၂ ခုတွင် မိခင်က အာဝင် ဖက်ဒါမန်းနှင့် လက်ထပ်သည်။ မန်လို ကျောင်းမှ ၁၉၉၃ ခုတွင် အထက်တန်းအောင်သည်။ ပုံဖော်အနုပညာ (Visual Arts) ဘာသာနှင့် ကာလီဖိုးနီးယားတက္ကသိုလ်မှ ၁၉၉၇ ခုတွင် ဘွဲ့ရသည်။

တက္ကသိုလ်ကျောင်းသားဘဝတွင် လုပ်ငန်းသစ်နှစ်ခု စဖူးသည်။ ပထမတစ်ခုမှာ နှစ်ဒေါ်လာထက်မပိုသော အီလက်ထရောနစ်ပစ္စည်းများရောင်းသည့် *EmpowerAll.com* အမည်နှင့် ဝက်ဆိုက် ဖြစ်ပြီး ကျန်တစ်ခုမှာ သုံးသူများအား လက်ငင်းငွေသားရနိုင်သည့် *Funbug* အမည်ရှိ ဂိမ်းနှင့် မားကတ်တင်းပလက်ဖောင်း ဖြစ်သည်။ နှစ်ခုလုံး မစွံပေ။

## အသက်မွေးဝမ်းကျောင်း 
ဩစတေးလျနှင့် အင်ဒိုနီးရှားတို့သို့ လှိုင်းစီးသွားလျှင် သူ၏လှုပ်ရှားမှုတို့ကို  ၃၅−မမ ကင်မရာကို လက်တွင် သားရေကြိုးဖြင့်စည်းကာ ရုပ်သံရိုက်ရသည်။ အားကစားသုံး ကင်မရာများမှာ ဈေးမြင့်သဖြင့် လက်လှမ်းမမီ ဖြစ်ကြကြောင်း သိရသည်။ ထို့ကြောင့် ကိုယ်၌ချည်ကာ ရိုက်ကူးနိုင်မည့် ကင်မရာကို ဖန်တီးရန် ကြံသည်။ 

လုပ်ငန်းစရန် ဖခင်ထံမှ ဒေါ်လာ (၂၀၀ ၀၀၀) ချေးသည်။ မိခင်ထံမှ ဒေါ်လာ (၃၅ ၀၀၀) နှင့် အပ်ချုပ်စက်ကို ငှားသည်။ ကားနှင့် ဂျေး၏ ဆွဲကြိုးကို ရောင်းကာ ဒေါ်လာ (၁၀ ၀၀၀) ထပ်ဖြည့်သည်။ 

ပထမဆုံး ဂိုးပရို၏ ထုတ်ကုန်မှာ တရုတ်ကုမ္ပဏီ ဟိုးတက် (Hotax) မှ ၃၅−မမ ကင်မရာကို သူဖန်တီးထားသည့် ခါးစည်းနှင့် တွဲထုတ်ခြင်း ဖြစ်သည်။ ၂၀၀၄ ခုတွင် ဂျပန်ကုမ္ပဏီတစ်ခုက အားကစားပြပွဲတစ်ခုအတွက် ကင်မရာ (၁၀၀) ဝယ်သည်။

ထို့နောက်တွင်မူ အရောင်းမှာ တစ်နှစ်လျှင် နှစ်ဆခန့် တက်လာသည်။ ၂၀၁၂ ခုတွင် (၂၃) သိန်း ရောင်းရသည်။ 

အမြတ်မှာ ၂၀၀၄ ခုတွင် ဒေါ်လာ (၁၅၀ ၀၀၀) ဖြစ်သော်လည်း ၂၀၀၅ ရောက်သော် (၃၅၀ ၀၀၀) အထိ ဖြစ်လာသည်။ ၂၀၁၂ ခု၊ ဒီဇင်ဘာလတွင် ထိုင်ဝမ် ကုန်ထုတ်လုပ်ငန်းဖြစ်သော ဖော့ကွန်း (Foxconn) က လုပ်ငန်း၏ (၈.၈၈) ရာခိုင်နှုန်းကို ဒေါ်လာ သန်း (၂၀၀) နှင့် ဝယ်သည်။ သို့ဖြင့် ဒေါ်လာ သန်း (၂၂၅၀) တန်သော လုပ်ငန်း ဖြစ်လာသည်။ ၂၀၁၄ ခု၊ ဇွန်လ ၂၆ ရက်တွင် အများပိုင်ကုမ္ပဏီပြုကာ ရှယ်ယာတစ်ခုကို ဒေါ်လာ (၃၁.၃၄) နှင့် အရောင်းပိတ်သည်။ ၂၀၁၄ ခုတွင် ဂိုးပရို၏ အမြတ်ငွေ (၁၂၈) သန်းသာ ရချိန်၌ နစ်က (၂၃၅) သန်း ယူခဲ့ရာ လစာအမြင့်ဆုံး အမှုဆောင်အရာရှိချုပ်အဖြစ် စာရင်းဝင်သွားသည်။

၂၀၁၆ ခု၊ ဒီဇင်ဘာတွင် လူထုအား ကတိပြုသည့် ပြောကြားချက်ဖြစ်နှင့် မညီဟုဆိုတာ ဥပဒေလုပ်ငန်းတစ်ခုက တရားစွဲသည်။ စတော့ဈေးများ ကျသည့်နောက် လုပ်အားစု၏ (၇) ရာခိုင်နှုန်းဖြစ်သော အလုပ်နေရာ (၁၀၀) ကို လျှော့ချရသည်။ ဝန်လျှော့ခြင်းကို ၂၀၁၇ ခု၊ မတ်လအထိ လုပ်ရသည်။ ၂၀၁၈ ရောက်သော် ဒရုန်းထုတ်ကုန်များကို ထုတ်တော့မည်မဟုတ်ဟု ကြေညာသည်။ 

လက်ရှိကာလ၌ ဂိုးပရိုကို ရောင်းချရန် အသင့်ရှိသည်ဟု ဝုဒမန်းက ကြေညာသည်။

## ဆုတံဆိပ်များ 
အားနက်အင်ယန်း (Ernst & Young) စွန့်ဦးတီထွင်ဆုကို ၂၀၁၃ ခုတွင် ရသည်။ အဖိုးနည်းဝန်ပါ ကန်ကော်ဒါ ထုတ်လုပ်သည့်အတွက် နည်းပညာနှင့် အင်ဂျင်နီယာဆိုင်ရာ အမ်မီဆုကို ဂိုးပရိုနှင့်ပင် ၂၀၁၄ ခု၌ ရသည်။

## မိသားစုဘဝ 
ဂျေး ကော်လီနှင့် လက်ထပ်ရာ သားသမီး ၃ ယောက်ရှိပြီး ကာလီဖိုးနီးယားပြည်နယ်၊ ဝုဒဆိုက်မြို့၌ နေထိုင်လျက် ရှိသည်။

## ကိုးကား
ကဏ္ဍ:အမေရိကန် ဘီလျံနာများ
အဗစ္စီ

**တင် ဘားဂလင်း** ( ) (၁၉၈၉-၂၀၁၉) သည် စင်တက်အမည် *အဗစ္စီ* () ဖြင့် ကျော်ကြားသည့် ဆွီဒင်လူမျိုး ဂီတပညာရှင်၊ တေးနှောနှင့် တေးသံသွင်းသူ ဖြစ်သည်။

အသက် ၁၆ နှစ်အရွယ်တွင် ဂီတဖိုရမ်များတွင် သီချင်းများတင်ရာမှ ခွေထုတ်ပေးရန် ကတိရလာသည်။ ၂၀၁၁ ခုထွက် *အထပ်များ* (Levels) သီချင်းနှင့် ပေါက်သွားပြီ: ပထမဆုံးအခွေသည်လည်း လူကြိုက်များသည်။ ထိုအခွေ၌ပါသော *ငါ့ကို နှိုးပါ* (Wake Me Up) မှာ ဥရောပနှင့် အမေရိကားတို့တွင် ထိပ်တန်း (၁၀) ပုဒ်စာရင်းတွင် ပါခဲ့သည်။

စိတ်ကျန်းမာရေးပြဿနာကြောင့် နယ်လှည့်ဖျော်ဖြေပွဲများကို ၂၀၁၆ ခု၌ ရပ်နားထားရာမှ ၂၀၁၈ ခု၊ ဧပြီလ ၂၀ ရက်တွင် အိုမန်နိုင်ငံ၊ မူစကတ်မြို့၌ မိမိကိုယ်မိမိ အဆုံးစီရင်သွားသည်။ ဂျွန်လ ၈ ရက်တွင် သူ၏ဇာတိ စတော့ဟုမ်းတွင် မြုပ်နှံသဂြိုဟ်သည်။
ဆွမ်းတော်ကြီးဝတ်အသင်း

**ဆွမ်းတော်ကြီးဝတ်အသင်း**သည် မြန်မာပြည်အရပ်ရပ်၌ ရှိကြပြီး နေရာဒေသကို လိုက်၍ ဝတ်အသင်းများ လုပ်ဆောင်ပုံ ကွဲလွဲကြသည်။

** ဥဩမည်ဟီး ဆွမ်းတော်ကြီး** ဟူသော လင်္ကာမှတ်တမ်းများအရ မြန်မာသက္ကရာဇ် ၁၁၅၆-ခုနှစ်၊ ဘိုးတော်ဘုရားလက်ထက်မှပင် ဝါတွင်းသီတင်းပတ် ဥပုသ်နေ့တိုင်း ဆွမ်းတော်ကပ်ပွဲ စတင်ပေါ်ပေါက် လာခဲ့ရာ တစ်နှစ်မပျက် ဆက်လက်ပြီး လက်ဆင့်ကမ်း ကုသိုလ်ယူလာမှုမှာ နှစ်ပေါင်း နှစ်ရာကျော်ခဲ့ပြီ ဖြစ်သည်။ 
အမြို့မြို့ အနယ်နယ်မှ ထိုဝတ်အသင်းများထဲတွင် စစ်ကိုင်းဆွမ်းတော်ကြီးဝတ်အသင်းသည် တစ်မူထူးခြားလှပေသည်။

## ကိုးကား
တောင်တွင်းကြီးယဉ်ကျေးမှုပြတိုက်

**တောင်တွင်းကြီးယဉ်ကျေးမှုပြတိုက်**သည် မကွေးတိုင်းဒေသကြီး၊ တောင်တွင်းကြီးမြို့တွင် တည်ရှိသည့် ပြတိုက်တစ်ခု ဖြစ်သည်။ ပျူခေတ် ယဉ်ကျေးမှုပစ္စည်းများကို ပြသထားသည်။ ပြတိုက်ကို ၁၉၉၆ ခုနှစ်၊ ဒီဇင်ဘာလတွင် ဖွင့်လှစ်ခဲ့သည်။ ပြတိုက်သို့ ဝင်ကြေးမှာ အမေရိကန်ဒေါ်လာ ၂ ဒေါ်လာ ဖြစ်သည်။ ပြတိုက်ဖွင့်ချိန်သည် အင်္ဂါနေ့မှ တနင်္ဂနွေနေ့အထိ မနက် ၁၀  နာရီမှ ညနေ ၃ နာရီခွဲအထိ ဖြစ်သည်။

## ကိုးကား
ခါးတောင်းကျိုက်

**ခါးတောင်းကျိုက်**ဟူသည် ဝတ်ဆင်ထားသော ပုဆိုး၏ ရှေ့စကို အောက်မှယူ၍ ခါးနောက်၌ ညှပ်သည်ကို ခေါ်သည်။ ဤသို့ပြုလုပ်သည်ကို **အောက်တောကျိုက်**၊ **အောက်ပိုးကျိုက်** ဟုလည်း ခေါ်ဆိုသေးသည်။ ယင်းစကားတို့အနက် အောက်တောကျိုက်ကို ဝဏ္ဏဗောဓနသတ်အင်းတွင် အစောဆုံးတွေ့ရသည်။ ခါးတောင်းကျိုက်ကို ဘိုးတော်မင်းတရား လက်ထက်တွင်ရေးသော ဘလ္လတိယပျို့ တွင် တွေ့ရ၍ အောက်ပိုးကျိုက်မှာ နောက်ဆုံးပေါ် ဖြစ်ဟန်တူသည်။ ယုဒသန်အဘိဓာန်နှင့် တကွ ခေတ်အဘိဓာန်၊ သတ်ပုံကျမ်းဟူသ၍ တွင် ခါးတောင်းကျိုက် ဟူ၍ တညီတညွတ်တည်း အရေးနှင့် အနက်ကို ပြလျက် ရှိသော်လည်း ထိုစကား၏ ဇာစ်မြစ်ကို မည်သူမျှ သိခဲ့ပုံမပေါ်ပေ။ ခတောင်းကျိုက်သည် မွန်ဘာသာမှ လာသော စကားဖြစ်သည်။ မွန်ဘာသာတွင် **ခ္ဍန်** ဟုရေး၍ **ခဒေါန်း** ဟု ဖတ်ရွတ်သော စကားနှင့် **က္ဍန်** ဟုရေး၍ **ကဒေါန်** ဟု ဖတ်ရွတ်ရသော ပုဒ်တူပင်ဖြစ်၍ ကျဉ်းစေ၊ ကျုံ့စေ၊ ကျဉ်းမြောင်းစေ ဟုဖြစ်သည်။ **ဂ္လိက်** ဟုရေး၍ **က္လိုတ်** ဟု ဖတ်ရသော စကားမှာ **ပုဆိုး** ဖြစ်သည်။ ဤစကားတို့တွင် **ခ္ဍန်**(ခဒေါန်း) မှာ မြန်မာဘာသာ **ခတောင်း** ဖြစ်၍၊  **ဂ္လိက်**(က္လိုက်)မှ **ကျိုက်**သို့ဖြစ်လာသည်။ မွန်ဘာသာတွင် **ကဒေါန်းကြိက်** ဆိုသော ကျဉ်းမြောင်း၊ ကျပ်တည်း စကားရှိသေးသော်လည်း ယင်းစကားနှင့် မြန်မာဘာသာ ခတောင်းကျိုက် တို့မှာ အသံ၌ရော အနက်၌ပါ မကိုက်ညီဟု ဆိုရပေမည်။ ထို့ကြောင့် မြန်မာဘာသာ ခတောင်းကျိုက် ဆိုသောစကားသည် မွန်ဘာသာ **ခ္ဍဂ္လိက်** မှ လာ၍ တိုက်ရိုက်အနက်မှာ **ပုဆိုးကို ကျဉ်းကျုံ့စေ ကျဉ်းမြောင်းစေ** ဟုဖြစ်သည် ဆိုရာ၏။  

## ပြင်ပလင့်ခ်များ 
## ကိုးကား
ဖောရက်စ်ဂမ့် (ဝတ္ထု)

***ဖောရက်စ်ဂမ့်*** () သည် စာရေးဆရာ ဝင်စတန် ဂရွင်းမ် ရေးသားထားသော ၁၉၈၆ ခုနှစ်ထွက် ဝတ္ထုရှည်တစ်ပုဒ် ဖြစ်သည်။ စာအုပ်အမည်မှာ အဓိကဇာတ်ဆောင်၏ နာမည်ပင် ဖြစ်ပြီး၊ ထိုဇာတ်ကောင်မှာ ပုစွန်မွေးမြူရေးလုပ်ငန်းနှင့် စားပွဲတင်တင်းနစ်ခေါ် ပင်ပေါင် တံခွန်စိုက်အားကစားပြိုင်ပွဲများမှ စွန့်စွန့်စားစား ဖြစ်ရပ်များ၊ သူ၏ ကလေးဘဝက ချစ်ခြင်းမေတ္တာကို ပြန်လည်တွေးတောခြင်း၊ အူကြောင်ကြောင် ယောင်တိယောင်ချာအမူအရာများဖြင့် အမေရိကန်သမိုင်းတစ်လျှောက်တွင် ဗီယက်နမ်စစ်ပွဲ မှ ကောလိပ်ဘောလုံးအားကစားတိုင်အောင် ရသစုံလင် ပါဝင်သည့် ဇာတ်လမ်းတစ်ပုဒ်ကို ပြန်လည်ပြောပြသည့် အခြေအနေကို ပုံဖော်ထားသည်။

ဂမ့် ကို လောကကြီးအား ရိုးရှင်းစွာ နှင့် ရိုးသားစွာ ကြည့်မြင်တတ်သူအဖြစ် ပုံဖော်ထား၏။ သူ့အနေဖြင့် ဘဝတွင် မည်သည်ကို လုပ်ဆောင်ရန် အတိအကျမသိသော်ငြား သူ၏ အိုင်ကျူခေါ် ဉာဏ်ရည်ပြကိန်းမှာ နိမ့်ကျကြောင်း သိခဲ့လေသည်။ သို့သော် များပြားလှသော ဘဝအတွေ့အကြုံ ဖြစ်ရပ်မျိုးစုံတို့ကြောင့် ဂမ့်မှာ အသိပညာ ဗဟုသုတများ အလွန်တိုးတက်လာခဲ့ပေ၏။  သူ့ကမူ သူ့အနေဖြင့် *ကိစ္စတွေကို လှပကောင်းမွန်အောင် ကြည့်တတ်ကြောင်း*၊ သို့သော် သူက *အဲ့ဒီအကြောင်းအရာတွေကို ပြောပြရင် ဒါမှမဟုတ် ရေးရရင်ဖြင့် ဂျယ်လီလေးလို ဖြစ်တတ်ကြောင်း* ပြောခဲ့လေသည်။ သူ၏ ရူးလည်းရူး ထူးလည်းထူးသည့် ဉာဏစွမ်းရည်၊ တက်ကြွပြင်းထန်သည့် လုပ်ဆောင်မှုတို့ကြောင့် စွန့်စားခန်းသဖွယ် ကိစ္စအမျိုးမျိုးအဖုံဖုံကို ကြုံစေခဲ့ခြင်းလည်း ဖြစ်၏။

ထိုစာအုပ်ကို လင်းခန့် က မြန်မာဘာသာသို့ ပြန်ဆိုထားပေသည်။

## ကိုးကား
ရှမ်းပြည်နယ်ယဉ်ကျေးမှုပြတိုက်

**ရှမ်းပြည်နယ်ယဉ်ကျေးမှုပြတိုက်**သည် ရှမ်းပြည်နယ်၊ တောင်ကြီးမြို့တွင် တည်ရှိသည့် ပြတိုက်တစ်ခု ဖြစ်သည်။ ပြတိုက်ကို ၁၉၇၄ ခုနှစ်တွင် ဖွင့်လှစ်ခဲ့သည်။

## ကိုးကား
ခရမ်းကစော့

**ခရမ်းကစော့** (*Solanum ptychanthum*; ) ကို ကစော့ခါး ဟုလည်း ခေါ်သည်။ မျိုးစု (Genus)မှာ Solanum ဖြစ်သည်။ မျိုးစိတ် (Species) မှာ indicum ဖြစ်ပြီး မျိုးရင်း (Family)မှာ  Solanaceae ဖြစ်သည်။

## Indian Night-Shade (ကစော့ခါး)
*Botany Term 	: 	Solanum indicum Linn
*Species/Family 	: 	Solanaceae
## ပုံသဏ္ဌာန်
### အပင်
နှစ်ကြာခံ ပင်ငယ်တစ်မျိုးဖြစ်၏။ အမြင့် ၄-၅ ပေခန့် ထိ ရှိတတ်၏။ ပင်စည်ရိုးတံမာ၍ မွေးများ ဖြင့် ဖုံးအုပ်ထား၏။ ချွန်ထက်၍ ပြားသော ဆူးများစွာပါ၏။ ဆူးများသည် စိမ်းဝါရောင်ရှိ၍ သန်မာပြီး အောက်သို့ ကောက်နေ၏။ အကိုင်းအခက် များ၏။
### အရွက်
ရွက်လွှဲထွက်သည်။ အရွက်ပုံသဏ္ဌာန်မှာ ဘဲဥပုံဖြစ်ပြီးထောင့် ခုနှစ်ထောင့် ပါရှိ၏ အရွက်မျက်နှာ နှစ်ဖက်သစလုံးတွင်သေးငယ်သော ဆူးလေးများပါရှိ၏။ ရွက်ညှာတွင်လည်း ဆူးရှိ၏။ ရွက်ညှာ ရှည်၏။
### အပွင့်
ဘေးထွက်ပန်းခိုင်ဖြစ်သည်။ အပွင့်များ သေးငယ်၍ ခရမ်းရောင် ရှိသည်။
### အသီး
လုံးဝိုင်း၏။ အစေ့များ ခွံပျော့သီးဖြစ်၍ အခိုင်လိုက်သီး၏။ မှည့်က လိမ္မော်ရောင်ရှိပြီး အလွန်ခါး၏။ အချင်း ၁/၄ လက်မခန့်ထိ ရှိ၏။

## မြန်မာ့တိုင်းရင်းဆေးတွင် အသုံးပြုပုံ
*အသုံးပြုနိုင်သည့်အစိတ်အပိုင်းများ 	: 	ပဉ္စငါးပါး
*မြန်မာနိုင်ငံတွင်တွေ့နိုင်သောနေရာများ 	: 	မြန်မာနိုင်ငံ အနှံ့အပြားတွင် ပေါက်ရောက်သည်။
*ပေါက်ရောက်ပုံ   :     သဘာ၀အလျောက် ပေါက်ရောက်သည်။
*အသုံးဝင်ပုံ 	: 	အာနိသင်
မြန်မာဆေးကျမ်းများ အလိုအရ စပ်ရှားရှားရှိ၏၊ခါး၏၊ပူ၏၊ လေသလိပ်ကို ကြေစေ၏၊ နှုတ်ကိုမြိန်စေ၏၊ နှလုံးကို အားပေး၏၊နူနာ၊ အဖျား၊ ပန်းနာ၊ လေနာ၊ယားနာ တို့ကို နိုင်၏ ။
## အသုံးပြုပုံ
### ပဉ္စငါးပါး
# ပဉ္စငါးပါးရည်ကို ညှစ်သောက်ခြင်း၊ကြိတ်ဖတ်ဖြင့် အုံပေးခြင်းဖြင့် မြွေဆိပ်၊ ကင်းဆိပ်ပြေပျောက်စေ၏။
# သွားကိုက်၊ နာကျင်ခြင်းနှင့် သွားပိုး ထသောအခါ အမြစ်ကို သွေး၍ သွား၌ သိပ်ပေးခြင်းဖြင့်၊ အမြစ်မှုန့် ကိုမှိုင်းတိုက်၍ အခိုးရှူပေးခြင်းဖြင့် သွားနှင့်ပတ်သက်သောရောဂါများ ပျောက်၏။
# အမြစ်ကို ဆန်ဆေးရည်နှင့် သွေး၍ သောက်ပါက နှာခေါင်းသွေးလျှံခြင်း ပျောက်၏။
# နား၌ ပိုးကောင်ဝင်လျှင် ကစော့ခါးသီးကို မီးရှို့ပြီး အခိုးခံပါက ပိုးထွက်၏။
# ကစော့ခါး မြစ်ကိုအမှုန့်ပြုပြီး ကွမ်းရွက်ပြုတ်ရည်နှင့် သောက်ခြင်းဖြင့် အညှော်ခံ ငန်းဆေးကြီးအဖြစ် အသုံးပြု၏။
# ပဉ္စငါးပါး နုပ်နုပ်စဉ်း၍ ရေထက်ဝက် ခန်းအောင် ကျိုပြီး ပိတ်သန့်သန့်ဖြင့် စစ်၍ အေးလျှင် ပျားရည်တစ်ဆယ်သားခန့် ထည့်ပါ။ လက်ဖက်ရည် ပန်းကန်ဖြင့် ထက်ဝက်ခန့် တစ်နေ့ နှစ်ကြိမ် သောက်ပါက မီးယပ်ဖြူဆင်းသည့်ရောဂါ ပျောက်၏။ 

## ကိုးကား
အနုပညာ ဦးစီးဌာန

**အနုပညာဦးစီးဌာန** () သည် သာသနာရေးနှင့် ယဉ်ကျေးမှု ဝန်ကြီးဌာနလက်အောက်ရှိ ယဉ်ကျေးမှုဆိုင်ရာဌာနတစ်ခုဖြစ်သည်။

## သမိုင်းကြောင်း
၁၉၅၄ ခုနှစ်တွင် ယဉ်ကျေးမှုကောင်စီအက်ဥပဒေအရ ပြည်ထောင်စု ယဉ်ကျေးမှုဝန်ကြီးဌာန ဝန်ကြီးက ဥက္ကဋ္ဌအဖြစ် ပါဝင်သော "ယဉ်ကျေးမှုကောင်စီ" ကို ဖွဲ့စည်းခဲ့ပြီး ယင်းကောင်စီလက်အောက်တွင် ဝန်ထမ်းအင်အား(၆၃)ဦးပါဝင်သော ရုံးအဖွဲ့နှင့် ဝန်ထမ်းအင်အား(၃၅၇)ဦး ပါဝင်သော ကဇာတ်အဖွဲ့တို့ကို ဖွဲ့စည်းခဲ့သည်။ ထိုစဉ်က ဌာနလက်အောက်တွင် ပန်တျာနှင့် ပြဇာတ် ဌာနခွဲ၊ နိုင်ငံသုခုမပညာသင်ကျောင်း၊ မွန်ရေးရာကော်မတီနှင့် ပြက္ခဒိန်ကော်မတီတို့ကို ဖွဲ့စည်းထား ရှိခဲ့သည်။ ၁၉၇၂ ခုနှစ်တွင် စနစ်သစ်အုပ်ချုပ်ရေးကို အကောင် အထည်ဖော်သောအခါ "ပြည်ထောင်စု ယဉ်ကျေးမှုဝန်ကြီးဌာန" ဟူသောအမည်မှ  ယဉ်ကျေးမှု ဝန်ကြီးဌာန ဟူသော အမည်သို့ ပြောင်းလဲခဲ့သည်။ ယခုအခါ အနုပညာဦးစီးဌာနကို အဆင့်(၁) ဦးစီးဌာနအဖြစ် ပြောင်းလဲသတ်မှတ်ခဲ့ပြီး အရာထမ်း(၂၈၆)နေရာ၊ အမှုထမ်း (၁၁၅၈)နေရာ၊ စုစုပေါင်း (၁၄၄၄)နေရာတို့ဖြင့် ပြင်ဆင်ဖွဲ့စည်းခဲ့ပြီး ရုံးအမှတ်(၃၅)၊ နေပြည်တော်သို့ ပြောင်းရွှေ့တာဝန် ထမ်းဆောင် ခဲ့သည်။ 

## တာဝန်များ
*မြန်မာ့တိုင်းရင်းသားတို့၏ ရိုးရာယဉ်ကျေးမှုဆိုင်ရာ အဆို၊ အက၊ အရေး၊ အတီးနှင့်  ဆို၊ ငို၊ ပြော၊ ဘဲလေးကဇာတ်၊ ပြဇာတ်၊ ယိမ်း၊ အငြိမ့်နှင့် ဂန္ထဝင်ဇာတ်ကြီးများ၊ တိုင်းရင်းသားလူမျိုးတို့၏ရိုးရာ အကတေးဂီတ တို့ကို လေ့လာဖော်ထုတ် ထိန်းသိမ်းရန် ၊
*မြန်မာ့ရိုးရာပန်း(၁၀)မျိုး အနုပညာများ ဖော်ထုတ်ထိန်းသိမ်းရန် ၊
*နိုင်ငံအချင်းချင်း ယဉ်ကျေးမှု ပူးပေါင်းဖလှယ်ရေး အစီအစဉ်များ ဆောင်ရွက်ရန် ၊
*မြန်မာ့မူမှန်ပြက္ခဒိန်များ ရေးဆွဲထုတ်ပြန်နိုင်ရေး စိစစ်ဆောင်ရွက်ရန် ၊
*မြန်မာ့အနုသုခုမ ပညာရပ်များ အစဉ်အလာနှင့်အညီ ကိုက်ညီမှု ရှိ-မရှိ စိစစ်ရန် ၊
*အခြေခံဖြစ်သော အနုပညာ အထက်တန်းကျောင်း များမှသည် အမျိုးသား ယဉ်ကျေး မှုနှင့်အနုပညာ တက္ကသိုလ်များတွင် အဆင့်မြင့်အနုပညာ မျိုးဆက်သစ်များကို လေ့ကျင့် မွေးထုတ်ပေးရန် ။

## ဖွဲ့စည်းပုံ
*စီမံရေးရာဌာနခွဲ
*လေ့ကျင့်ရေးနှင့်သုတေသနဌာနခွဲ
*ထုတ်လုပ်ဌာနခွဲ
*ဇာတ်ရုံဌာနခွဲ
**အမျိုးသားဇာတ်ရုံ (ရန်ကုန်)
**အမျိုးသားဇာတ်ရုံ (မန္တလေး)
*အနုပညာအထက်တန်းကျောင်းများ
## ဆက်စပ်ကြည့်ရှုရန်
*ရှေးဟောင်းသုတေသနနှင့် အမျိုးသားပြတိုက် ဦးစီးဌာန
*သမိုင်းသု​တေသနနှင့် အမျိုးသားစာကြည့်တိုက် ဦးစီးဌာန

## ကိုးကား
သမိုင်းသုတေသနနှင့် အမျိုးသားစာကြည့်တိုက် ဦးစီးဌာန

**သမိုင်းသုတေသနနှင့် အမျိုးသားစာကြည့်တိုက် ဦးစီးဌာန** () သည် သာသနာရေးနှင့် ယဉ်ကျေးမှု ဝန်ကြီးဌာနလက်အောက်ရှိ ယဉ်ကျေးမှုဆိုင်ရာဌာနတစ်ခုဖြစ်သည်။

## သမိုင်းကြောင်း
သမိုင်းသုတေသနဦးစီးဌာနသည် မြန်မာသမိုင်း သုတေသနလုပ်ငန်းများအတွက် အမျိုးသားဗဟိုဌာန ဖြစ်သည်။ မြန်မာသမိုင်းကော်မရှင်အဖွဲ့နှင့် နီးကပ်စွာ အလုပ်လုပ်ကိုင် လျက်ရှိပြီး၊ အဓိက လုပ်ငန်းများမှာ- သမိုင်းဆိုင်ရာ အထောက် အထားများကို စုဆောင်းခြင်း၊ မြန်မာနိုင်ငံဆိုင်ရာ သမိုင်းများကို သုတေသနပြုခြင်းနှင့် သမိုင်းဆိုင်ရာ သုတေသနလုပ်ငန်းများကို ထုတ်လုပ်ဖြန့်ဝေခြင်းတို့ဖြစ်သည်။ ထို့ပြင် အထူးပြုသုတေသန လုပ်ငန်းများကို အမျိုးသားရေး တာဝန်တစ်ရပ် အနေဖြင့် ဆောင်ရွက်ခြင်းတို့ကို ပြုလုပ် ဆောင်ရွက်ရသည်။

ဇန်နဝါရီ ၁၉၅၅ တွင် မြန်မာနိုင်ငံသမိုင်းကော်မရှင်ကို တည်ထောင်ခဲ့ပြီး ဝန်ကြီးချုပ်ရုံး၏ လက်အောက်တွင် ထားရှိခဲ့သည်။ ထို့နောက် ၁၉၆၂ ခုနှစ်တွင် သမိုင်းကော်မရှင်သည် ယဉ်ကျေးမှုဝန်ကြီးဌာန လက်အောက်သို့ ပြောင်းသွားခဲ့ပြီး ၁၉၇၂ ခုနှစ်တွင် မြန်မာနိုင်ငံသမိုင်းကော်မရှင်အား နိုင်ငံသမိုင်းသုတေသန ဦးစီးဌာနအဖြစ် ပြောင်းလဲခေါ်ခဲ့သည်။ ထို့နောက် ၁၉၈၄ခုနှစ်တွင် နိုင်ငံသမိုင်းသုတသနဦးစီးဌာနအား ပညာရေးဝန်ကြီးဌာန လက်အောက်သို့လွှဲပြောင်းပေးခဲ့သည်။ ပညာရေးဝန်ကြီးဌာန လက်အောက်၌ ရှိစဉ်အတွင်း ၁၉၇၂ ခုနှစ်၌ ရန်ကုန်တက္ကသိုလ် သမိုင်းဌာနတွင် သုတေသနဌာနခွဲ တစ်ခုအဖြစ် တည်ရှိခဲ့သည်။ မတ် ၁၉၈၆ ခုနှစ်အထိ သမိုင်းဌာနအောက်တွင် မြန်မာသမိုင်း သုတေသနဌာနနှင့် သုတေသနဌာနခွဲတို့ ပေါင်းစပ်လျက်ရှိပြီး ၁၉၉၁ ခုနှစ်တွင် တက္ကသိုလ်များ သမိုင်းသုတေသန ဌာနဖြစ်လာခဲ့သည်။ ၂ ဖေဖော်ဝါရီ ၂၀၀၇ တွင် တက္ကသိုလ်များ သမိုင်းသုတေသန ဦးစီးဌာနအား ယဉ်ကျေးမှုဝန်ကြီးဌာန အောက်သို့ လွှဲပြောင်းပေးခဲ့ပြီး သမိုင်းသုတေသန ဦးစီးဌာနဟု ပြောင်းလဲခေါ်ဝေါ်ခဲ့သည်။၂၀၁၃ ခုနှစ်၊ နိုဝင်ဘာလ(၁)ရက်နေ့မှစ၍ ရှေးဟောင်းသုတေသန၊ အမျိုးသားပြတိုက်နှင့် စာကြည့်တိုက် ဦးစီးဌာနလက်အောက်ရှိ အမျိုးသား စာကြည့်တိုက် (နေပြည်တော်)နှင့် (ရန်ကုန်)တို့အား သမိုင်းသုတေသနဦးစီးဌာန လက်အောက်သို့ ပြောင်းရွှေ့ခဲ့ပြီး သမိုင်းသုတေသနနှင့် အမျိုးသားစာကြည့်တိုက် ဦးစီးဌာနအဖြစ် ဖွဲ့စည်းခဲ့သည်။

မြန်မာနိုင်ငံတွင် သမိုင်းပညာရှင်များကို ခိုင်မာစွာမြှင့်တင်ပေးသော ဌာနဖြစ်ပြီး တက္ကသိုလ်၊ ကောလိပ်များ၌ သမိုင်းနှင့် ဆက်စပ်နေသော ဘာသာရပ်များကို သင်ကြားရာ၌ အထောက်အပံ့ပေးနေသော ဌာနကြီးတစ်ခုလည်းဖြစ်သည်။ ဤဌာနမှ သမိုင်းသုတေသန ပညာရှင်များအား မွေးထုတ်ပေးရန်အတွက် ပြည်ပနိုင်ငံများသို့ ပညာသင်များ၊ ထောက်ပံ့စေလွှတ်ပေးခဲ့ခြင်း သာမက သမိုင်းနှင့် ဆက်စပ်နေသော ဘာသာရပ်များကိုလည်း လေ့လာသင်ကြားစေခဲ့သည်။ သမိုင်းသုတေသနလုပ်ငန်းသည် အဓိကဖြစ်သော်လည်း အိမ်နီးချင်း အာဆီယံနိုင်ငံများနှင့် အာဆီယံအဖွဲ့အစည်းကြီး၏ အကြောင်းကို သုတသနပြု လေ့လာခြင်းများကို လည်း ဆောင်ရွက်လျက်ရှိသည်။

## ရည်ရွယ်ချက်
*မြန်မာသမိုင်းနှင့်ဆက်စပ်နေသော အချက်အလက်များကို ပြည်တွင်းပြည်ပ အထောက်အထားများမှ ရရှိစေခြင်း။
*မြန်မာသမိုင်းနှင့်ဆိုင်သော သုတေသနပြုလုပ်ငန်းများ ပြုလုပ်ရန် ညွှန်ကြားခြင်း။
*မြန်မာ့သမိုင်းဆိုင်ရာ အချက်အလက်များကို စုဆောင်းရန် ပြုလုပ်ခြင်း။
*မြန်မာသမိုင်းဆိုင်ရာ စာတမ်းများ၊ ဂျာနယ်များနှင့် စာအုပ်များ ရိုက်နှိပ်ထုတ်ဝေခြင်း။
*သမိုင်းပညာရှင်များအား မြှင့်တင်ပေးခြင်း။
*မြန်မာသမိုင်းနှင့် ဆက်နွယ်နေသော အဖွဲ့အစည်းများ၊ လူပုဂ္ဂိုလ်များ၊ ဌာနဆိုင်ရာများမှ ကူညီထောက်ပံ့မှု ရရှိစေခြင်း။
## ဆက်စပ်ကြည့်ရှုရန်
*ရှေးဟောင်းသုတေသနနှင့် အမျိုးသားပြတိုက် ဦးစီးဌာန
*အနုပညာ ဦးစီးဌာန
* တော်ဝင်မြန်မာနိုင်ငံသမိုင်းကော်မရှင် (၁၈၂၉-၁၈၆၉)
* Burma Research Society (၁၉၁၀)
* မြန်မာနိုင်ငံသမိုင်း ကော်မရှင် (၁၉၅၅)
* တက္ကသိုလ်များ​ သမိုင်း​ သု​တေသန ဌာန (၁၉၅၅)
* မြန်မာရာဇဝင်ကျမ်းများ

## ကိုးကား
သာသနာတော်ထွန်းကားပြန့်ပွားရေး ဦးစီးဌာန

**သာသနာတော်ထွန်းကားပြန့်ပွားရေး ဦးစီးဌာန** () သည် သာသနာရေးနှင့် ယဉ်ကျေးမှု ဝန်ကြီးဌာနလက်အောက်ရှိ သာသနာရေးဆိုင်ရာဌာနတစ်ခုဖြစ်သည်။

## သမိုင်းကြောင်း
အုပ်ချုပ်မှုစနစ်သစ်စတင်ချိန်တွင် ၁၉၇၂ ခုနှစ် မတ်လ ၁၅ ရက်နေ့တွင် ပြည်ထဲရေးနှင့် သာသနာရေးဝန်ကြီးဌာနအဖြစ် ဖွဲ့စည်းခဲ့သည်။ သာသနာပိုင်းဆိုင်ရာတွင် ထေရဝါဒဗုဒ္ဓသာသနာတော်ထွန်းကားပြန့်ပွားရေးအတွက် ၁၉၉၁ ခုနှစ် မေလ ၉ ရက်နေ့တွင် သာသနာတော်ထွန်းကားပြန့်ပွားရေး ဦးစီးဌာနကို ဖွဲ့စည်းခဲ့သည်။

## ဖွဲ့စည်းပုံ
*ပြည်ပသာသနာပြုဌာနခွဲ (External Missions Division)
*ပြည်တွင်းသာသနာပြုဌာနခွဲ (Internal Missions Division)
*ဦးစီးရေးရာဌာနခွဲ (Administrative Division)
*နိုင်ငံတော်ပရိယတ္တိသာသနာ့တက္ကသိုလ် (ရန်ကုန်)
*နိုင်ငံတော်ပရိယတ္တိသာသနာ့တက္ကသိုလ် (မန္တလေး)

## ဆက်စပ်ကြည့်ရှုရန်
*သာသနာရေး ဦးစီးဌာန
*အပြည်ပြည်ဆိုင်ရာ ထေရဝါဒဗုဒ္ဓသာသနာပြု တက္ကသိုလ်

## ကိုးကား
ဂျဲနီ

**ကင်ဂျန်းနီ**(၊ )သည် တောင်ကိုရီးယားလူမျိုး အဆိုတော်ဖြစ်ပြီး၊ YG ဖျော်ဖြေရေးလုပ်ငန်း လက်အောက်ရှိ  မိန်းကလေးအဆိုတော်အဖွဲ့ ဘလက်ခ်ပင့်ခ်()၏ အဖွဲ့ဝင်တစ်ဦး ဖြစ်သည်။ သူမကို ၁၉၉၆ခုနစ် ဇန်နဝါရီလ ၁၆ရက်နေ့တွင် ဆိုးလ်မြို့၊
တောင်ကိုရီးယားနိုင်ငံ၌ မွေးဖွားခဲ့သည်။

## ဓာတ်ပြား
## ကိုးကား
ကဏ္ဍ:တောင်ကိုရီးယား အမျိုးသမီး အဆိုတော်များ
မဲငပော် ခြနတစ်ခြာ

**မဲငပော် ခြနတစ်ခြ** (, ) ဟာ ၁၉၈၃ ခု မေလ ၂ ရက်ဖွား ထိုင်းလူမျိုး အမျိုးသမီးအဆိုတော် ဖြစ်ပြီး ကဲ့သို့သောဂီတနှင့်အတူ။ ငါတောက်တဲ့ကိုကွောကျရှံ့  () ဒါဝိဒျ () အမည်မဲ့ ဈသူရဲ ()
အိုင်ရင်း (အဆိုတော်)

**အိုင်ရင်း** (, ) သည် ​တောင်ကိုရီးယား အမျိုးသမီး အဆို​တော်နှင့် သရုပ်​ဆောင်ဖြစ်ကာ Red Velvetအဖွဲ့၏ ​ခေါင်း​ဆောင်ဖြစ်သည်။

## ကိုးကား
ကဏ္ဍ:တောင်ကိုရီးယား အမျိုးသမီး အဆိုတော်များ
ဆစ်ဆရို မအူရအဧဆစ်

**ဆစ်ဆရို မအူရအဧဆစ်** (ပေါ်တူဂီ - “Cicero Moraes” ၊ နိုဝင်ဘာလ 13 ရက်၊ 1982) သည် မှုခင်းဆေးပညာ မျက်နှာ ပြန်လည်ပုံဖော်တည်ဆောက်မှု၊ နှင့် လူသားနှင့် တိရစ္ဆာန် ခန္ဓာကိုယ်အစိတ်အပိုင်းအတု ပုံစံတူပြုလုပ်ခြင်းတို့တွင် အထူးပြုထားသော ဘရာဇေး 3D ဒီဇိုင်နာတစ်ဦး ဖြစ်ပေသည်။

၎င်းသည် စပိန်သခင်၊ Padua ၏ သူတော်စင် အန်တိုနီ (Saint Antlhony) နှင့် သူတော်စင် ဗယ်လင်တိုင်း (Saint Valentine) တို့ကဲ့သို့သော ဘာသာရေးပိုင်း နှင့် သမိုင်းဝင် ပုဂ္ဂိုလ်များစွာ၏ မျက်နှာများအား ပြန်လည်ပုံဖော်တည်ဆောက်ရန် တာဝန်ယူခဲ့သည်။

တိရစ္ဆာန်ဆေးပညာနယ်ပယ်တွင်မူ ၎င်းသည် ခွေး၊ ငန်း၊ ကော့ယင်ငှက်၊ ကြက်တော နှင့် လိပ်တို့ အပါအဝင် အမျိုးမျိုးသော တိရစ္ဆာန်များအတွက် ကိုယ်အင်္ဂါအတုများအား ဒီဂျစ်တယ်ပိုင်း ဒီဇိုင်းရေးဆွဲ၍ ပုံစံတူပြုလုပ်ခဲ့သည်။

## ကိုးကား
အန်ဂရာဒို ဟယ်ရိုအစ်စမိုမြို့

**အန်ဂရာဒို ဟယ်ရိုအစ်စမို** အား အများအားဖြင့် **အက်ဂရာ** ဟု အများသိကြပြီး ပေါ်တူဂီနိုင်ငံ အေဇိုးရက်စ် ကိုယ်ပိုင်အုပ်ချုပ်ခွင့်ရဒေသ ရှိ တာဆေးရာကျွန်းပေါ်တွင် တည်ရှိသော စည်ပင်သာယာနယ်နိမိတ်တစ်ခု ဖြစ်သည်။ ၂၀၁၁ ခုနှစ်တွင် ဧရိယာ ၂၃၉ စတုရန်း ကီလိုမီတာ  တွင် လူရီးရေ ၃၅,၄၀၂ ဦး ရှိသည်။ ထိုဒေသသည် တာဆေးရာ၏ တောင်ဘက်တစ်ခြမ်း ပါဝင်ပြီး မြောက်ဘက်ခြမ်းမှာ ပရိုင်ယာ ဒါ ဗစ်တိုးရီးယား အပိုင် ဖြစ်သည်။ ဆောမီဂယ်ကျွန်းပေါ်ရှိ ပွန်တာဒယ်လ်ဂါဒါမြို့  နှင့် ဖိုင်ရယ်ကျွန်းပေါ်ရှိ ဟော်တာမြို့ တို့ နှင့် အတူ အေဇိုးရက်စ်ဒေသရှိ ဒေသတွင်း မြို့တော် ၃ ခုတွင် တစ်ခု အပါအဝင် ဖြစ်သည်။ မြို့တော်တစ်ခုချင်းစီသည် အစိုးရ၏ အုပ်ချုပ်ရေး အစိတ်အပိုင်း ၃ ခုတွင်းမှ တစ်ခုစီကို တာဝန်ယူ ဆောက်ရွက်သည်။ ထို့အပြင် အေဇိုးရီးယန် ဘစ်ရှော့ ကျောင်းထိုင်ရာ မြို့လည်း ဖြစ်သည်။

မြို့တော်အား ၁၅ ရာစု၏ အနောက်ပိုင်းတစ်ဝက်တွင် တည်ထောင်ခဲ့သည်။ အန်ဂရာသည် နပိုလီယံစစ်ပွဲများ အတွင် ထင်ရှားသော ကဗျာဆရာ အာမေးဒါး ဂါးရတ် ခိုလှုံခဲ့သော မြို့ဖြစ်သည်။ ထို့ပြင် ပေါ်တူဂီ ဘုရင်မ ဒုတိယမြောက်မာရီယာ၏ ၁၈၃၀ မှ ၁၈၃၃ အတွင်း ခိုလှုံခဲ့ရာ မြို့လည်း ဖြစ်သည်။ ၁၉၈၃ ခုနှစ်တွင် ယူနက်စကိုမှ ကမ္ဘာ့အမွေအနှစ်နေရာ အဖြစ် သတ်မှတ်ကြေညာခဲ့သည်။

## ကိုးကား
ယွတ်ယ ယာတယိပ်

**ယွတ်ယ ယာတယိပ်** (, ) ဟာ ၁၉၇၈ ဖေဖော်ဝါရီ ၁၉ ရက်ဖွား ထိုင်းလူမျိုး အမျိုးသမီးအဆိုတော်ဖြစ်ပြီး ငါနှင့်အတူယူ  ()၊ တစ်ဦးထုပ်ပိုးပြီးအတူ ()၊ မစ္စစ်ကပိုးဟပ် () စတဲ့ သီချင်းများနဲ့ လူသိများပါတယ်။
## ဓာတ်ပြား
* Yui Pen Sao Laew 1st-12th ยุ้ยเป็นสาวแล้ว ชุด 1-12 (1995-2000)
* *Tam Ha Khoo Man* ชุด 13 ตามหาคู่หมั้น (2001)
* *Rak Kao Thee Khao Lueam* ชุด 21 รักเก่าที่เขาลืม (2005)
* *Yuei Maa Laew Jaa* ชุด 26 ยุ้ยมาแล้วจ้า (2010)

## ကိုးကား
လမိုင်းဝန်

## လမိုင်းဝန်
လယ်ထွန်မင်္ဂလာ ကိစ္စတွင် အဓိကကျသော အရာရှိမှာ လမိုင်းဝန်ပင် ဖြစ်သည်။ လမိုင်းဝန်သည် မင်္ဂလာလယ်တော်နှင့် တကွ လက်ဝဲတော်၊ လက်ယာတော် လမိုင်းကျေးရွာများက စပါးတော်ဟူသမျှကို အချိန်နေ့ရက် မကျဓးလွန်စေရ၊ ရိပ်သိမ်းရန် ရွှေမြို့တော် မြောက်မျက်နှာ မြို့ရိုးအတွင်းရှိ စပါးတစ်သိန်းစီ ဝင်သော **မစိုးရိမ် မကြောင့်ကြ မတောင့်တ၊ ခန့်တိုင်ရ** ကျီတော်ကြီးများသို့ သွင်းရသည်။
### ရွှေနန်းရိုး လမိုင်းဝန်
ရွှေနန်းရိုး လမိုင်းဝန် သည် ထီးနန်းစဉ်ဆက် ဧကရာဇ်မင်းမြတ်တို့ သီးခြားပိုင်ဆိုင်တော်မူမြဲ အရာတော်လယ်မြေ၊ နန်းမတက်မီ မင်းသားအစဉ်က အမွေတော်ရ လယ်ယာမြေများကို အလစ်အလပ် မရှိစေရ။ နေရာချထား လုပ်သားပြည်သူတို့ကို ဆင့်ဆိုလုပ်ကိုင်စေရန် အသီးအနှံများကို သိမ်းရုံးဆက်သွင်းရခြင်းကြောင့် ရွှေနန်းရိုး လမိုင်းလယ်၊ အောင်ပင်လယ် လမိုင်းလယ် နှစ်ရပ်ကို ဝန်စုသီးခြား ခန့်အပ်တော်မူသည်။ ရွှေနန်းရိုး လမိုင်းဝန်က ထိန်းအုပ်နှိုးဆော် စီမံရသည်။

### လမိုင်းအစုသား
လမိုင်းဆိုသည်မှာ ဘုရင့်လယ်တော်ကို လုပ်ရသော လယ်သူလယ်သားအစုကို လမိုင်းအစုဟု ခေါ်သည်။ ရွှေနန်းရိုး လမိုင်းနှင့် ငစဥ့်ကူးမြို့နယ်၊ ခူလယ်ရွာ၊ မြောက်ရွသစ်၊ သီလရွာ၊ ဆီးပင်ကုန်းရွာ၊ ဒိုးပင်ကုန်းရွာ၊ ညောင်ပင်ပုရွာ၊ တောင်ကိုင်းရွာ၊ ကိုင်းတောရွာ၊ ရွာသစ်ကလေးရွာ၊ ခန်းပတ်ရွာ၊ ကျည်းပင်ရွာများက မင်္ဂလာ လမိုင်းစုတွင် သတ်မှတ်ရာ မပါသော ပုဂံပြည်တွင် ထီးနန်းကနက်စိုက်စဉ် ကာလက ဝမ်းတော်ပြည့် လယ်လုပ်သားဟု တွင်သည်။ 

ရတနာပူရ အဝမြို့တွင် ထီးကနက်စိုက်စဉ်က အောင်ပင်လယ်ရွာ၊ ထွန်တုံးရွာ၊ လက်သစ်ရွာ၊ သမန်းမဲကုန်းရွာ၊ မြို့သစ်ရွာများသည် လယ်ယာတော် လမိုင်းဟု တွင်သည်။ နန္ဒာတောင်ရွာ၊ နန္ဒာမြောက်ရွာများသည် လက်ဝဲတော် လမိုင်းဟု တွင်သည်။ လမိုင်းအစုသားများကား မြန်မာလူမျိုးကြီး ဖြစ်ကျသည်ဟု သိရှိရသည်။

## ကိုးကား
ချိုက်ယာ မိတခြိုက်

**ချိုက်ယာ မိတခြိုက်** (, , မွေးဖွား ဧပြီ ၅၊ ၁၉၇၄) သည် "သူမသည်မှာစောင့်ဆိုင်းဒားငတာ်င" () "ရေတွက်သွေ" () "ထူးခြားသော" () စသည့် သီချင်းများနှင့် လူသိများသော ထိုင်းလူမျိုး အမျိုးသားအဆိုတော် ဖြစ်သည်။

## ဓာတ်ပြား
*Gam-praa aa-won (กำพร้าอาวรณ์)
*Rim grai-raat (ริมไกรราศ)
*Suay tee sut (สวยที่สุด)
*Gra-tom saao mern (กระท่อมสาวเมิน)
*Tay pee chaai-klong (เทพีชายคลอง)
*Gra-tong long taang (กระทงหลงทาง)
*Look tòok leum (ลูกถูกลืม)
*Mai tham ma da (ไม่ธรรมดา)

## ကိုးကား
ကင်ဒဲစတိုး

'' digital subscription via the Kindle Store]]

ကင်ဒဲစတိုးသည် အွန်းလိုင်းစာအုပ်ရောင်းသည့် စတိုးဖြစ်သည်။ အမေဇုံကုမ္ပဏီ၏ ဝက်ဆိုက်တစ်ခု ဖြစ်ပြီး ထိုဝက်ဆိုက်အား အမေဇုံကင်ဒဲ၊ Fire တက်ဘလက် နှင့် ကင်ဒဲမိုဘိုင်းအပ်များမှတစ်ဆင့် ရယူအသုံးပြုနိုင်သည်။ ကင်ဒဲကို စတင်ခဲ့သည့် ၂၀၀၇ ခုနှစ်၊ နိုဝင်ဘာလတွင် စတိုး၌ ဒီဂျစ်တယ်စာအုပ်ပေါင်း ၈၈၀၀၀ ကျော် ရှိသည်။  ၂၀၀၈ ခုနှစ်နောက်ပိုင်းတွင် ၂၇၅၀၀ အထိ တိုးလာခဲ့ပြီး ၂၀၁၁ ခုနှစ် ဩဂုတ်လတွင် ၇၆၅၀၀၀ ကျော် ရှိလာခဲ့သည်။
## ဖိုင်ပုံစံများ
ကင်ဒဲစတိုးတွင် အမေဇုံ၏ အွန်လိုင်းစာအုပ်ပုံစံဖြစ်သည့် AZW ကို အသုံးပြုသည်။ မျိုးဆက်လေးခုမြောက် (fourth generation) နှင့် နောက်ပိုင်း ကင်ဒဲကိရိယာများတွင် AZW3 (KF8 ဟုလည်း ခေါ်သည်။) ပုံစံဖောမတ်ကို အသုံးပြုထားသည်။ ၂၀၁၅ ခုနှစ်၊ ဩဂုတ်လတွင် ဆယ်ခုမြောက် မျိုးဆက်ဖြစ်သည့် KFX ပုံစံကို အသုံးပြုထားသည်။

## ကိုးကား
ဂျမ်ရှိ ဗလီမျှော်စင်

**ဂျမ်ရှိ ဗလီမျှော်စင်** သည် အာဖဂန်နစ္စတန်နိုင်ငံ အနောက်ပိုင်းတွင် တည်ရှိသော ယူနက်စကို ကမ္ဘာ့အမွေအနှစ်နေရာ တစ်ခု ဖြစ်သည်။ ၎င်းသည် ဝေးလံခေါင်းပါးပြီး သွားလာရန် ခက်ခဲသော ဂေါပြည်နယ်၊ ရှားရက်ခရိုင် ရှိ ဟာရီမြစ်နံဘေးတွင် တည်ရှိသည်။  or  မြင့်သော ဗလီမျှော်စင် အား ၁၁၉၀ ခုနှစ် ခန့်တွင် တည်ဆောက်ခဲ့ပြီး ဖုတ်ထားသော အုတ်များဖြင့်သာ တည်ဆောက်ထားကာ ရှုပ်ထွေးသော အုတ်၊ သရွတ်နု နှင့် စဉ့်ရည်သုတ်ပြားများဖြင့် အလှဆင်ထားခြင်းကြောင့် ကျော်ကြားသည်။ ကူဖစ် နှင့် နပ်စခီ လက်ရေးအလှများ၊ ဂျီဩမေတြီ ပုံစံများ နှင့် ကိုရမ်ကျမ်းမှ စာပိုဒ်များ ပါဝင်သည်။ ၂၀၀၂ ခုနှစ်မှစ၍ ဗလီမျှော်စင်သည် ပျောက်ပျက်ရန် စိုးရိမ်ရသော ကမ္ဘာ့အမွေအနှစ်နေရာများ စာရင်းတွင် ပါဝင်ခဲ့ပြီး မြေသားပြုန်းတီးမှု၏ ခြိမ်းခြောက်မှုကို ပြင်းထန်စွာ ခံစားနေရပြီး ဂရုတစိုက် ထိန်းသိမ်းထားမှုလည်း မရှိခြင်းကြောင့် ဖြစ်သည်။ ၂၀၁၄ ခုနှစ်တွင် ဘီဘီစီ သတင်းဌာနမှ ထိုမျှော်စင်သည် အချိန်မရွေး ပြိုကျသွားနိုင်ကြောင်း အစီရင်ခံ တင်ပြခဲ့သည်။

## ကိုးကား
သတင်းအချက်အလက်နည်းပညာနှင့် ဆိုက်ဘာလုံခြုံရေး ဦးစီးဌာန

**သတင်းအချက်အလက်နည်းပညာနှင့် ဆိုက်ဘာလုံခြုံရေး ဦးစီးဌာန** () သည် ပို့ဆောင်ရေးနှင့် ဆက်သွယ်ရေး ဝန်ကြီးဌာနလက်အောက်ရှိ ဌာနတစ်ခုဖြစ်သည်။
## သမိုင်း​ကြောင်းနှင့် ဖွဲ့စည်းပုံ
၂၀၁၅ ခုနှစ်၊ ဇန်နဝါရီလ (၁၅) ရက်နေ့တွင် ကျင်းပပြုလုပ်သော ပြည်ထောင်စု မြန်မာနိုင်ငံတော် အစိုးရအဖွဲ့ အစည်းအဝေး အမှတ်စဉ် ( ၂/ ၂၀၁၅ ) အရ ဆက်သွယ်ရေးနှင့် အချက်အလက်နည်းပညာ ဝန်ကြီးဌာန၊ ဝန်ကြီးရုံး၏ အမိန့်ကြော်ငြာစာ အမှတ် (၉/၂၀၁၅) ဖြင့် သတင်း အချက်အလက် နည်းပညာနှင့် ဆိုက်ဘာလုံခြုံရေးဦးစီးဌာနကို ၂၀၁၅ ခုနှစ်၊ ဧပြီလ (၁) ရက်နေ့မှ စတင်၍ တည်ထောင် ဖွဲ့စည်းခဲ့သည်။

သတင်းအချက်အလက်နည်းပညာနှင့် ဆိုက်ဘာလုံခြုံရေ ဦးစီးဌာန အနေဖြင့် ဌာနဆိုင်ရာ အသီးသီးမှ အကောင်အထည်ဖော် ဆောင်ရွက်ထား သည့် e-Government လုပ်ငန်းစဉ်များအား အကျိုးရှိရှိ ပေါင်းစပ် အသုံးပြုနိုင်ရေး၊ လုပ်ငန်းစဉ် အသစ်များအား လေ့လာ၍ စီမံကိန်း အသစ်များ ရေးဆွဲအကောင်အထည် ဖော်ဆောင်ရေး၊ သတင်း အချက်အလက် ဆက်သွယ်ရေး နည်းပညာ (ICT) စံနှုန်းများ သတ်မှတ်နိုင်ရေး၊ လိုအပ်သည့် ဥပဒေများ ပြဋ္ဌာန်းနိုင်ရေး၊ ပြဋ္ဌာန်းထားသည့် ဥပဒေနှင့်အညီ သတင်းအချက်အလက် ဆက်သွယ်ရေးနည်းပညာနှင့် ဆိုက်ဘာ လုံခြုံရေး လုပ်ငန်းများ စနစ်တကျကြီးကြပ်၍ အကောင်အထည်ဖော် ဆောင်ရွက်နိုင်ရေးနှင့် အဖွဲ့အစည်း၊ ဌာနဆိုင်ရာ အချင်းချင်းတို့အား ညှိနှိုင်းဆောင်ရွက်ပေးနိုင်ရေးတို့အတွက် ရည်ရွယ်၍ အောက်ဖော်ပြပါ ဌာနခွဲ(၆)ခုဖြင့် တည်ထောင် ဖွဲ့စည်းခဲ့ခြင်းဖြစ်သည်။
### ဖွဲ့စည်းပုံ
*သတင်းလုံခြုံ​ရေးဌာန
*လုံခြုံမှုစစ်​ဆေး​ရေးဌာန
*စီမံ/ဘဏ္ဍာ/ထောက်ပံ့ရေးဌာန
*e-Government ဌာန
*ဥပဒေ/နိုင်ငံတကာ/ပြန်ကြားရေးဌာန
*National Cyber Security Center
*ဂြိုဟ်တုဆက်သွယ်ရေးဌာန
*သင်တန်းကျောင်း
## ကိုးကား
ရီလာ ဘုန်းကြီးကျောင်း

**ရီလာ ဘုန်းကြီးကျောင်း** ဟု နာမည်ကျော်သော **ရီလာရှိ စိန့်အိုင်ဗန်၏ ဘုန်းကြီးကျောင်း** သည် ဘူဂေးရီးယားနိုင်ငံရှိ အကြီးမားဆုံးနှင့် အကျော်ကြားဆုံး အရှေ့ပိုင်း အော်သိုဒေါက် ဘုန်းကြီးကျောင်း တစ်ကျောင်း ဖြစ်သည်။ အနောက်တောင်ပိုင်း ရီလာတောင်ကုန်းများတွင် တည်ရှိပြီး မြို့တော် ဆိုဖီယာ၏ တောင်ဘက်  အကွာ ရေဆကာမြစ်၏ နက်ရှိုင်းသော တောင်ကြားအတွင်း ပင်လယ်ရေမျက်နှာပြင်ထက်  အမြင့် ရီလာ ဘုန်းကြီးကျောင်း သဘာဝဥယျာဉ် အတွင်း တည်ရှိသည်။ ဘုန်းကြီးကျောင်းသည် တည်ထောင်သူ သူတော်စင် ရီလာမှ အိုင်ဗန် (အေဒီ ၈၇၆-၉၄၆) ကို အစွဲပြု၍ မှည့်ခေါ်ထားခြင်း ဖြစ်ပြီး ဘုန်းကြီး အပါး ၆၀ ခန့် နေထိုင်ကြသည်။

၁၀ ရာစုတွင် တည်ထောင်ခဲ့ပြီး ရီလာဘုန်းကြီးကျောင်းသည် ဘူဂေးရီးယား၏ ယဉ်ကျေးမှုဆိုင်ရာ၊ သမိုင်းဆိုင်ရာ နှင့် ဗိသုကာဆိုင်ရာ အရေးပါဆုံး အထိမ်းအမှတ်အဆောက်အဦး အဖြစ် မှတ်ယူကြကာ ဘူဂေးရီးယား နှင့် ဥရောပတောင်ပိုင်း၏ အဓိက ကမ္ဘာလှည့်ခရီးသွားများ လည်ပတ်ရာ နေရာ ဖြစ်သည်။ ၂၀၀၈ တစ်နှစ်တည်းတွင်ပင် ခရီးသွား ၉၀၀,၀၀၀ လာရောက် လည်ပတ်ခဲ့သည်။၁၉၉၉ ခုနှစ်တွင် ထုတ်ဝေသော ဘူဂေးရီးယား ငွေကြေး ၁ လက်ဗ် ပိုက်ဆံ၏ အနောက်ဘက်တွင် ဘုန်းကြီးကျောင်းပုံကို ရိုက်နှိပ် ဖော်ပြခဲ့သည်။

## ကိုးကား
နက်ဆီဘားမြို့

**နက်ဆီဘား** သည် ဘူဂေးရီးယားနိုင်ငံရှိ ရှေးဟောင်းမြို့တော် တစ်ခုဖြစ်ပြီး ဘားဂပ်စ် ခရိုင်အတွင်း ဘူဂေးရီးယား ပင်လယ်နက် ကမ်းရိုးတန်းတွင် တည်ရှိသော အဓိက ပင်လယ်ဆိပ်ကမ်း အပန်းဖြေစခန်းမြို့ တစ်ခု ဖြစ်သည်။ နက်ဆီဘား စည်ပင်သာယာရေး နယ်နိမိတ်၏ အုပ်ချုပ်ရေး ဗဟိုဌာနတစ်ခုလည်း ဖြစ်သည်။ ပင်လယ်နက်၏ ပုလဲ ဟု မကြာခဏ တင်စားခေါ်ဝေါ်လေ့ ရှိကြပြီး နှစ် ၃၀၀၀ ကျော်မျှ အမြဲတစေ ပြောင်းလဲနေသော ကြွယ်ဝသည့် သမိုင်းကြောင်းရှိသော ပြတိုက်မြို့တော် တစ်ခုလည်း ဖြစ်သည်။ မြို့တော်သည် လူတို့လုပ်ထားသော ကုန်းမြောင်တစ်ခုဖြင့် ခြားနားထားသော အပိုင်း ၂ပိုင်း ရှိပြီး ရှေးဟောင်းဒေသ အပိုင်းသည် ကျွန်းဆွယ် (ယခင်က ကျွန်း) ပေါ်တွင် တည်ရှိကာ ပို၍ ဟိုတယ် နှင့် နောက်ပိုင်း အဆောက်အဦးများရှိသော ခေတ်မီသော အပိုင်းသည် ကုန်းမကြီး ပေါ်တွင် တည်ရှိသည်။ ရှေးဟောင်း အပိုင်းသည် အမျိုးမျိုး ကွဲပြားသော ယဉ်ကျေးမှုလောကမှ လူတို့ နှစ်ပေါင်းများစွာ အတွင်း နေထိုင်ခဲ့သော သက်သေ အထောက်အထားများရှိသည်။

၎င်းသည် ပင်လယ်နက် ပေါ်ရှိ အထင်ရှားဆုံး ကမ္ဘာလှည့်ခရီးသွားများ လည်ပတ်ရာ ဌာန နှင့် ပင်လယ်ဆိပ်ကမ်း တစ်ခု ဖြစ်ပြီး ကြီးမားသော အပန်းဖြေစခန်း အချို့ရှိကာ အကြီးဆုံး အပန်းဖြေစခန်းမှာ နက်ဆီဘား၏ မြောက်ဘက်ကပ်လျှက်တွင် ရှိသော ဆန်နီဘိရှ် အပန်းဖြေစခန်း ဖြစ်သည်။

နက်ဆီဘားသည် အချို့သော အချိန်များတွင် ခြိမ်းခြောက်ခံနေရသော အင်ပိုင်ယာ၏ အနားသတ်တစ်ခု အဖြစ် တည်ရှိခဲ့သဖြင့် ကြွယ်ဝသော သမိုင်းရှိသည့် မြို့တစ်မြို့ ဖြစ်သည်။ သမိုင်းဝင် အဆောက်အဦးများ ပေါများလှသဖြင့် ယူနက်စကိုမှ နက်ဆီဘား အား ကမ္ဘာ့အမွေအနှစ်နေရာ စာရင်းတွင် ၁၉၈၃၌ ထည့်သွင်းခဲ့သည်။

၂၀၀၉ ခုနှစ် ဒီဇင်ဘာလတွင် နေထိုင်သူ လူဦးရေ ၁၁,၆၂၆ ဦး ရှိသည်။
## ကိုးကား
ယီနယင ဒိုဖာဂွတ်လ

**ယီနယင ဒိုဖာဂွတ်လ** (; ) ဟာ **ခာရာဘွ** (; ) တီးဝိုင်းအဖွဲ့ဝင် ထိုင်းလူမျိုး အမျိုးသားအဆိုတော် ဖြစ်ပါတယ်။
ချာပရမ် အာရီကွန်

**ချာပရမ် အာရီကွန်** (; , , ; ၂ မေ ၁၉၉၆ မွေးဖွား) သည် ထိုင်း အမျိုးသမီး အဆိုတော် တစ်ဦး ဖြစ်ပြီး BNK48 နှင့်AKB48 အဖွဲ့ဝင် ဖြစ်သည်။ သူမသည် ပထမ မျိုးဆက် အဖွဲ့ဝင် ဖြစ်ပြီး ၊ အဖွဲ့၏ လက်ရှိ ခေါင်းဆောင် ဖြစ်သည်။

## ကိုးကား
ကုန်းလမ်းပို့ဆောင်ရေး

**ကုန်းလမ်းပို့ဆောင်ရေး** () သည် ပို့ဆောင်ရေးနှင့် ဆက်သွယ်ရေး ဝန်ကြီးဌာနလက်အောက်ရှိ အဖွဲ့အစည်းတစ်ခုဖြစ်သည်။
## သမိုင်း​ကြောင်း
ကုန်းလမ်းပို့ဆောင်ရေးသည် ၁၉၅၉ ခုနှစ်မှစ၍ ယနေ့အထိ အောက်ပါအတိုင်း အဆင့်ဆင့် ပြောင်းလဲ ဆောင်ရွက်ခဲ့သည်

၁၉၅၉ ခုနှစ်တွင် စစ်ဘက်ကုန်စည်ဖြန့်ချိရေးအဖွဲ့၏ ရင်းနှီးမတည်ငွေဖြင့် "နေပြည်တော် ပို့ဆောင်ရေးကုမ္ပဏီ" အဖြစ် စတင်ဖွဲ့စည်းဆောင်ရွက်ခဲ့ သည်။၁၉၆၂ ခုနှစ်တွင် နေပြည်တော်ပို့ဆောင်ရေးကုမ္ပဏီအား "မြန်မာနိုင်ငံစီးပွားတိုးတက် ရေး ကော်ပိုရေးရှင်း"  BURMA ECONOMIC DEVELOPMENT CORPORATION (BEDC) အဖြစ် ပြောင်းလဲဆောင်ရွက်ခဲ့သည်။၁၉၆၃ ခုနှစ်တွင် ပြည်သူပိုင် အဖွဲ့အစည်းတစ်ရပ်အဖြစ် "ကုန်းလမ်းသယ်ယူ ပို့ဆောင်ရေးအဖွဲ့" အမည်ဖြင့် ဆောင်ရွက်ခဲ့သည်။၁၉၇၂ ခုနှစ်တွင် ပြည်သူပိုင်စီးပွားရေး အဖွဲ့အစည်းတစ်ရပ်အဖြစ် "ကုန်းလမ်း ပို့ဆောင်ရေး ကော်ပိုရေးရှင်း" အမည်ဖြင့် ဆက်လက်ဆောင်ရွက်ခဲ့သည်။၁၉၈၉ ခုနှစ်တွင် ပြောင်းလဲကျင့်သုံးလျက်ရှိသော ဈေးကွက်စီးပွားရေးစနစ်နှင့် လျော်ညီစွာ နိုင်ငံပိုင်စီးပွားရေး အဖွဲ့အစည်းတစ်ရပ်အဖြစ် " ကုန်းလမ်းပို့ဆောင်ရေး"  အမည်ဖြင့် ဆောင်ရွက်လျက်ရှိသည်။

## ရည်မှန်းချက်တာဝန်
ကုန်းလမ်းပို့ဆောင်ရေး၏ လုပ်ငန်းရည်မှန်းချက်များမှာ အောက်ပါအတိုင်းဖြစ်သည်-

*ကုန်စည်/ခရီးသည် ပို့ဆောင်ရေးလုပ်ငန်းများကို ပြည်တွင်း/ပြည်ပမှ ရင်းနှီးမြှုပ်နှံမှု များဖြင့် အကျိုးတူ တိုးချဲ့ဆောင်ရွက်ပြီး ပြည်သူလူထုအား ထိရောက်သက်သာသော ဝန်ဆောင်မှုပေးရန်နှင့် ဝင်ငွေ တိုးမြှင့်ရှာဖွေရန်၊
*ပြည်နယ်/တိုင်း ဒေသကြီးများအားဆက်စပ်၍ သယ်ယူပို့ဆောင်ရေး လုပ်ငန်းများကို အများပိုင် ကော်ပိုရေးရှင်း ထူထောင်၍ လုပ်ငန်းဆောင်ရွက်ရန်၊
*ကုန်းလမ်းပို့ဆောင်ရေးရှိ သက်တမ်းလွန် ယာဉ်ဟောင်းများအားအပ်နှံပြီး ယာဉ်သစ် များ ဖြည့်တင်း နိုင်ရေးအတွက် ကြိုးပမ်းဆောင်ရွက်ရန်၊
*အဆင့်မြင့်ယာဉ်များအား ပြုပြင်နိုင်သည့် ယာဉ်ပြင်သင်တန်းများ၊ ယာဉ်မောင်း သင်တန်းများ ဖွင့်လှစ်ပေးလျက် လူ့စွမ်းအားအရင်းအမြစ် ဖွံ့ဖြိုးတိုးတက်အောင် ဆောင်ရွက်သွားရန်၊မြို့တွင်းပို့ဆောင်ရေးလုပ်ငန်းများအား ခေတ်မီယာဉ်များ၊ ခေတ်မီနည်းစနစ်များဖြင့် ပြေးဆွဲ ဆောင်ရွက်သွားရန်၊
*ကွန်တိန်နာတင် ယာဉ်များအသုံးပြု၍ Multi Model စနစ်ဖြင့် လုပ်ငန်း ဆောင်ရွက်ရန် သာမက နယ်စပ်ဖြတ်ကျော် ကုန်စည်ပို့ဆောင်ရေးလုပ်ငန်းများကိုပါ တိုးချဲ.လုပ်ကိုင်နိုင်ရေး ဆောင်ရွက်သွားရန်။
## ဖွဲ့စည်းပုံ
ကုန်းလမ်းပို့ဆောင်ရေး ဦးဆောင်ညွှန်ကြားရေးမှူးသည် ပို့ဆောင်ရေးနှင့်ဆက်သွယ်ရေး ဝန်ကြီးဌာနမှ ပေးအပ်သည့် တာဝန်နှင့်လုပ်ပိုင်ခွင့်များကို အောင်မြင်စွာ အကောင်အထည်ဖော် ဆောင်ရွက်နိုင်ရန်အတွက် သတ်မှတ်ထားသော ဖွဲ့စည်းပုံနှင့် ခွင့်ပြုအင်အား ဘောင်အတွင်း၌ ဌာနအသီးသီးကို ဖွဲ့စည်းကာ ဦးဆောင်စီမံကွပ်ကဲဆောင်ရွက်လျက်ရှိသည်။ ထိုနည်းတူ အထွေထွေမန်နေဂျာနှင့် ဒု-အထွေထွေမန်နေဂျာ တို့သည် ဌာနအသီးသီးမှ တင်ပြသော ဌာနဆိုင်ရာ လုပ်ငန်းကိစ္စအရပ်ရပ်ကို စိစစ်သုံးသပ်၍ အရေးယူ ဆောင်ရွက်ဖွယ်ရာများကို ဦးဆောင် ညွှန်ကြားရေးမှူးအား တိုက်ရိုက် တာဝန်ခံ ဆောင်ရွက်ကြသည်။

ကုန်းလမ်းပို့ဆောင်ရေးတွင် ဖွဲ့စည်းထားရှိသော အောက်ပါဌာနအသီးသီးကို ဌာနမှူးများမှ ဦးဆောင်၍ ယှဉ်တွဲပါတာဝန်များကို ဦးဆောင်ညွှန်ကြားရေးမှူးအား တာဝန်ခံ ဆောင်ရွက်ကြသည် -

## ကိုးကား
တိမ်တိုက် ကွန်ပျူတာ

**တိမ်တိုက် ကွန်ပျူတာ** () ဆိုသည်မှာ သိုလှောင်မှု၊ တွက်ချက်မှု နှင့် အသုံးချမှု စွမ်းအား ကွန်ပျူတာ အရင်းအမြစ် () များကို လူကိုယ်တိုင် တိုက်ရိုက် စီမံခန့်ခွဲရန် မလိုအပ်ဘဲ လိုအပ်လျှင် လိုအပ်သလို အလိုအလျှောက် ပေးစွမ်းနိုင်သော ကွန်ပျူတာစနစ် ဖြစ်သည်။ အင်တာနက် ပေါ်မှ လူအများသုံး နိုင်သော အချက်အလက် သိုမှီးရာ ဗဟို ဌာနကြီးများကို ရည်ညွန်းရာ တွင် တိမ်တိုက် ကွန်ပျူတာ ဟု ရည်ညွန်း သုံးနှုံးလေ့ရှိသည်။

အလွန်ကြီးမားသော တိမ်တိုက် ကွန်ပျူတာ စနစ်ကြီးများကို  ကမ္ဘာ့ နေရာအနှံ့ တွင်  ဗဟိုဌာနများ ဖြန့်ခွဲ ထားရှိလေ့ရှိသည်။

## အားသာချက် 
တိမ်တိုက် ကွန်ပျူတာစနစ်၏ အဓိက အားသာချက် များမှာ 

* အသုံးပြုသူများ အတွက် စနစ်တစ်ခုစတင် တည်ထောင်ရန် ကုန်ကျစရိတ်နည်းခြင်း
* စနစ်ကို ပေါ့ပါး သွက်လက်စွာ ပြောင်းလဲနိုင်ခြင်း
* စနစ်ကြီးမားပါက ပို၍ စရိတ် သက်သာခြင်း
* ထိန်းသိမ်း စရိတ် သက်သာခြင်း
* ကွန်ပျူတာ အရင်းအမြစ် လိုအပ်ချက် များကို ကြိုတင်ခန့်မှန်းရန် မလိုခြင်း နှင့် 
* ကွန်ပျူတာစနစ် တစ်ခုကို ကမ္ဘာအနှံ့ အလွန်လျင်မြန်စွာ ဖြန့်ကျက်ချထားနိုင်ခြင်း 

တို့ ဖြစ်သည်။

## ကျမ်းကိုး
အမေဇုံ (ကုမ္ပဏီ)

**အမေဇုံကုမ္ပဏီ**သည် အမေရိကန်နိုင်ငံရှိ  AI, Cloud Computing  နှင့် E-commerce ကုမ္ပဏီတစ်ခု ဖြစ်သည်။

အမေဇုံသည် ကမ္ဘာပေါ်တွင် အကြီးဆုံးသော E-commerce နှင့် Cloud Computing ကုမ္ပဏီဖြစ်သည်။ အမေဇုံကို ဂျက်ဖ် ဘီဇို့စ် က ၁၉၉၅ ခုနှစ်၊ ဇူလိုင်လ ၅ ရက်နေ့တွင်တည်ထောင်ခဲ့သည်။ သို့သော် နောက်ပိုင်းတွင်မှ ဗီဒီယိုများဒေါင်းလုတ်ပြလုပ်ခြင်း/streaming, MP3 ဒေါင်းလုတ်ပြုလုပ်ခြင်း/streaming, audiobooks များ ဒေါင်းလုတ်ပြုလုပ်ခြင်း/streaming,ဆော့ဝဲများ၊ ဗီဒီယိုဂိမ်းများ၊ အီလက်ထရောနစ်များ၊ အဝတ်အစားများ၊ အိမ်သုံးပရိဘောဂများ၊ အစားအစာများ၊ အရုပ်များနှင့် လက်ဝတ်ပစ္စည်းများ စသည်ဖြင့် စုံလင်လာခဲ့သည်။

အမေဇုံသည် အမေဇုံစာအုပ်တိုက်၊ ဖလင်နှင့် ရုပ်မြင်သံကြားစတူဒီယို၊ အမေဇုံစတူဒီယို၊  Kindle e-readers, Fire tablets, Fire TV, and Echo ကိရိယာများနှင့် ကမ္ဘာ့အကြီးဆုံး cloud infrastructure ဝန်ဆောင်မှု(IaaS and PaaS) များကို ပိုင်ဆိုင်သည်။
## ကိုးကား
သန့်စင်မောင်

**ဦးသန့်စင်​မောင်**သည် ပို့ဆောင်ရေးနှင့် ဆက်သွယ်ရေး ဝန်ကြီးဌာန၏ ပြည်​ထောင်စုဝန်ကြီး အဖြစ် ၂၀၁၆ခုနှစ်မှ ၂၀၂၁ခုနှစ်အထိ တာဝန်ထမ်း​ဆောင်ခဲ့သူဖြစ်သည်။၂၀၁၅​ရွေး​ကောက်ပွဲတွင် မုံရွာမြို့နယ်အတွက် ပြည်သူ့လွှတ်​တော် ကိုယ်စားလှယ်အဖြစ် ​ရွေးချယ်ခံခဲ့ရပြီး မတ်လ၂၂ရက်​နေ့တွင် သမ္မတသစ်ဦးထင်​ကျော်က ဝန်ကြီးအဖြစ် အဆိုပြုခဲ့သည်။
၂၀၁၅​ရွေး​ကောက်ပွဲတွင် မုံရွာမြို့နယ်ပြည်သူ့လွှတ်​တော် ကိုယ်စားလှယ်အဖြစ်​ရွေး​ကောက်ခံရသည်။ သမ္မတအသစ်ဦးထင်​ကျော်က ပို့ဆောင်ရေးနှင့် ဆက်သွယ်ရေး ဝန်ကြီးဌာန ပြည်​ထောင်စုဝန်ကြီးအဖြစ် အဆိုပြုခဲ့ပြီး မတ်လ၂၄ရက်​နေ့တွင် ပြည်​ထောင်စုလွှတ်​တော်ကအတည်ပြုကာ မတ်လ၃၀ရက်​နေ့တွင် စတင်တာဝန်ထမ်း​ဆောင်ခဲ့သည်။
## ကိုးကား
ဆရာက (စာပေဗိမာန်)

**ဆရာက (စာပေဗိမာန်)** သည် မုံရွာခရိုင်၊ ပုလဲမြို့၊ မြကုန်းရွာတွင် အဖ ဦးရွှေညွန့်၊ အမိ ဒေါ်လေးမယ် တို့မှ မြန်မာသက္ကရာဇ် ၁၂၇၀-ပြည့်နှစ်၊ ကဆုန်လဆန်း (၈)ရက်၌  မွေးဖွားသည်။ ၁၉၅၂-ခုနှစ်မှ စ၍ သင့်ဘဝ မဂ္ဂဇင်းတွင် ပင်တိုင်ဆောင်းပါးရှင်အဖြစ် ရေးသားခဲ့ပြီး အကြံပေးအယ်ဒီတာအဖြစ်လည်း ဆောင်ရွက်ခဲ့သည်။ တန်ခိုးကြီးသော ဂမုန်းပင်များ စာအုပ်ကို ပထမတွဲ၊ ဒုတိယတွဲ ရေးသားခဲ့ပြီး တတိယအကြိမ်အထိ ရိုက်နှိပ်ထုတ်ဝေခဲ့သည်။ စာပေဗိမာန် အရောင်းဋ္ဌာနခွဲ၌ စာရေးကြီးအဖြစ် တာဝန်ထမ်းဆောင်ခဲ့ပြီး ၁၉၇၆-ခုနှစ်တွင် အငြိမ်းစားယူခဲ့သည်။ ကလောင်အမည်များမှာ ဆရာက (စာပေဗိမာန်)၊ သီရိမောင်၊ ဆရာကြီးဟူးရားဖြူ၊ ဖိုးသာအောင်(စာပေဗိမာန်)တို့ ဖြစ်ကြပြီး သင့်ဘဝ မဂ္ဂဇင်း၊ ဘားမားဒိုင်ဂျက်နှင့် သွေးသောက်မဂ္ဂဇင်းတို့တွင် ၁၉၈၆-ခုနှစ်အထိ ဆောင်းပါးများရေးသားခဲ့သည်။ ဇနီးမှာ စာရေးဆရာမကြီး ခင်မေညွန့် (ဒေါ်ခင်မေညွန့်) ဖြစ်သည်။ မြန်မာသက္ကရာဇ် ၁၃၆၀-ပြည့်နှစ်တွင် ကွယ်လွန်သည်။

## ကိုးကား
အကီရာ မီယာဝါကီ

**အကီရာ မီယာဝါကီ** ( 宮脇 昭၊ ၁၉၂၈ ခု၊ ဇန်နဝါရီလ ၂၉ ဖွား) သည် ဂျပန်လူမျိုး ရုက္ခဗေဒ ပညာရှင်ဖြစ်သည်။အပင် ဂေဟသဘောကို ကျွမ်းကျင်ပြီး သဘာဝသစ်တောများနှင့် မျိုးစေ့များအကြောင်းတွင် နှံ့စပ်သည်။ မြေညံ့များတွင် သစ်ပင်များ ပြန်ပေါက်စေရန် ကမ္ဘာ့ နေရာအနှံ့တွင် လုပ်ဆောင်နေသည်။ ယိုကိုဟားမား အမျိုးသား တက္ကသိုလ်မှ ၁၉၉၃ ခုတွင် ဂုဏ်ထူးဆောင်ပါမောက္ခ ရာထူး ပေးသည်။ နိုင်ငံတကာ ဂေဟဗေဒလေ့လာရေး ဂျပန် စင်တာ၏ ဒါရိုက်တာလည်း ဖြစ်သည်။ ၂၀၀၆ ခုတွင် အပြာရောင်ကမ္ဘာမြေဆု ရခဲ့သည်။

## ငယ်ဘဝနှင့် ပညာရေး 
အကီရာကို အိုကာယာမာမြို့တွင် ၁၉၂၈ ခု၊ ဇန်နဝါရီလ ၂၉ ရက်၌ မွေးသည်။ ၁၉၅၂ ခုတွင် ဟီရိုရှီးမား တက္ကသိုလ်မှ ဇီဝဗေဒနှင့် ဘွဲ့ရသည်။ ၁၉၅၈ မှ ၆၀ ထိအောင် ဂျာမနီ၌ ဧည့်သုတေသီအဖြစ် သွားလုပ်သည်။ ၁၉၆၁ တွင် ဟီရိုရှီးမား တက္ကသိုလ်မှပင် ဒေါက်တာဘွဲ့ ရသည်။ ထို့နောက်တွင်မူ ယိုကိုဟားမား အမျိုးသား တက္ကသိုလ်၌ သုတေသီ ဖြစ်လာသည်။ ၁၉၆၂ ခုမှ ၇၃ ခုတိုင် လက်​ထောက်ပါမောက္ခအဖြစ် လုပ်ကိုင်သည်။ ၁၉၇၃ တွင် ထိုတက္ကသိုလ်၌ သဘာဝပတ်ဝန်းကျင်သိပ္ပံနှင့် နည်းပညာဌာနကြီး ပေါ်လာသည့်အခါ ရှေ့ဆောင်ပါမောက္ခအဖြစ် တာဝန်ယူသည်။ ၁၉၉၃ ခုတိုင် ထိုရာထူးကို လုပ်ကိုင်သည်။

## ဘွဲ့ထူးဂုဏ်ထူးများ 
၁၉၉၃ ခုတွင် ဟိုကိုဟားမား အမျိုးသား တက္ကသိုလ်က ဂုဏ်ထူးဆောင်ပါမောက္ခ ဘွဲ့ပေးသည်။အပြာရောင်ကမ္ဘာမြေဆုကို (Blue Plant Prize) ကို ၂၀၀၆ ခုတွင် ရသည်။
## ကိုးကား
ပေါလု ကွေလို

**ပေါလု ကွေလို** (Paulo Coelho ၊ ၁၉၄၇ ခု၊ ဩဂုတ်လ ၂၄ ဖွား) သည် ဘရာဇီးလူမျိုး စာရေးဆရာ ဖြစ်သည်။ လူသိအများဆုံး စာရေးဆရာများအနက် တစ်ဦးဖြစ်ပြီး ကမ္ဘာအနှံ့အပြားမှ ဆုများကို ရထားရာ ကမ္ဘာစီးပွားရေးဖိုရမ်မှ သလင်းဆု (Crystal Award) နှင့် ပြင်သစ်မှ ဂုဏ်ပြုထိုက်သူဆု (Legion d'honneur) တို့ ပါဝင်သည်။

## ငယ်ဘဝနှင့် ပညာရေး 
ပေါလုကို ရီယိုဒီဂျနဲရိုးမြို့၌ ၁၉၄၇ ခု၊ ဩဂုတ်လ ၂၄ ရက်တွင် မွေးသည်။ ဖခင်မှာ အင်ဂျင်နီယာတစ်ဦး ဖြစ်သည်။ အသက် ၁၆ နှစ်တွင် အတွေးအမြင် ခြားနားမှုကြောင့် မိဘများက စိတ်ရောဂါကု ဆေးရုံသို့ ပို့သည်။ အသက် ၂၀ အရွယ် ဆေးရုံမှ မဆင်းမီအထိ (၃) ကြိမ်ခန့် ထွက်ပြေးဖူးသည်။ 
မိဘများ၏ ဆန္ဒအတိုင်း ဥပဒေကျောင်းသို့ တက်သည်။ တစ်နှစ်ခန့်အကြာတွင် ကျောင်းထွက်ကာ ဟစ်ပီဆန်ဆန် နေထိုင်ခဲ့သည်။ တောင်အမေရိက၊ မြောက်အမေရိုနှင့် ဥရောပတို့သို့ ခြေဆန့်သည်။ ၁၉၆၀ ဝန်းကျင်တွင် ဆေးစွဲနေပြီ ဖြစ်သည်။ 
ဘရာဇီးသို့ ပြန်ရောက်သော် တေးရေးဆရာအဖြစ် အသက်မွေးသည်။ သူ၏ စာသားများမှာ လက်ဝဲဆန်သည်ဟု ယူဆသဖြင့် ၁၉၇၄ ခုတွင် စစ်အစိုးရက ထောင်ချသည်။ စာရေးဆရာဘဝသို့ မရောက်မီ သရုပ်ဆောင်၊ ဂျာနယ်လစ်နှင့် ကဇာတ်ရုံဒါရိုက်တာများအဖြစ် လုပ်ကိုင်သည်။

## စာပေ လှုပ်ရှားမှု 
၁၉၈၂ ခုတွင် ပထမဆုံးစာအုပ် *ငရဲပိဋကတ်* (Hell Archives) အမည်ရှိ စာအုပ်ကို ထုတ်သည်။ ထိုစာအုပ်မှာ လူမသိ သူမသိ မြုပ်သွားသည်။ ၁၉၈၆ ခုတွင် မိုင် (၅၀၀) ကျော်ဝေးသည့် စပိန် အနောက်မြောက်ဘက်သို့ ဆန်တီယာဂို−ကွန်ပိုစတယ်လာလမ်း ((Road of Santiago de Compostela) မှ သွားရင်း ဇာတ်လမ်းရလာသည်။ ထိုအကြောင်းကို *အမြိုက်လမ်း* (The Pilgrimage) အမည်ဖြင့် စာအုပ်ရေးသည်။ ထိုစာအုပ်မှာလည်း အရင်းကျေရုံသာ ဖြစ်ရာ နောက်တစ်နှစ်ရေးသည့် *အဂ္ဂိရတ်သမား* (The Alchemist) ကို ထုတ်ဝေသူက အုပ်ရေ (၉၀၀) သာ ထုတ်ပေးပြီး ထပ်မထုတ်တော့။ သို့ဖြစ်၍ အခြားထုတ်ဝေသူနှင့် ထပ်မံ လက်တွဲရသည်။ *အဂ္ဂိရတ်သမား* စာအုပ်မှာ အုပ်ရေ (၆၅) သန်း ရောင်းရပြီး သမိုင်းတွင် အရောင်းရဆုံး စာအုပ်များအနက် တစ်အုပ် ဖြစ်လာသည်။ ဘာသာပေါင်း (၇၁) ဘာသာမှ ပြန်ဆိုရသည်။ သက်ရှိထင်ရှား စာရေးသူ၏ ဘာသာပြန် အများဆုံးစာအုပ်အဖြစ် ဂင်းနစ်စံချိန် တင်ခဲ့သည်။

## မြန်မာဘာသာသို့ ပြန်ဆိုမှုများ 
## ကိုးကား
အဲလီ ဝီဆယ်

**အဲလီ ဝီဆယ်** (၊ ၁၉၂၈ ခု၊ စက်တင်ဘာလ ၃၀ ဖွား) သည် ထရန်ဆေဗေးနီးယားဖွား ဂျူး−အမေရိကန် စာရေးဆရာ၊ ငြိမ်းချမ်းရေး နိုဘယ်ဆုရ နိုင်ငံရေးလှုပ်ရှားသူ ဖြစ်သည်။ ဂျူးတစ်ယောက်ဖြစ်ခြင်းကြောင့် အော့ဇဝပ်နှင့် အခြားအကျဉ်းစခန်းများ၌ နေခဲ့ရသည့် အတွေ့အကြုံကို စာအုပ် ထုတ်ထားသည်။

## မြန်မာဘာသာသို့ ပြန်ဆိုမှုများ 
## ကိုးကား
စတီဖန် ကင်း

thumb|318x318px|Stephen King (2007)
**စတီဖန် ကင်း** (၊ ၁၉၄၇ ခု၊ စက်တင်ဘာလ ၂၁ ဖွား) သည် အမေရိကန်လူမျိုး စာရေးဆရာ ဖြစ်ပြီး ခေတ်ပြိုင် ရင်သိမ့်တုန်၊ မျှော်ရင်ခုန်၊ သိပ္ပံစိတ်ကူးယဉ်၊ အံ့ဘနန်း ဇာတ်လမ်းများကို ရေးသားသည်။

## မြန်မာဘာသာသို့ ပြန်ဆိုမှုများ 
## ကိုးကား
ရစ်ချတ် မေဆင်

**ရစ်ချတ် မေဆင်** (၊ ၁၉၁၉-၁၉၉၇) သည် ဗြိတိန် စာရေးဆရာ ဖြစ်သည်။

## **ငယ်ဘဝနှင့် ပညာရေး** 
၁၉၁၉ ခု၊ မေလ ၁၆ ရက်တွင် မန်ချက်စတာမြို့အနီးတွင် မွေးသည်။ ဒေါ်ဆက်၌ ပညာသင်ကာ ရုပ်ရှင်မဂ္ဂဇင်းတစ်ခုတွင် အလုပ်ဝင်သည်။ ဒုတိယကမ္ဘာစစ်တွင် ဂျပန်ဘာသာသင်ကာ တရားခံစစ်လည်း လုပ်ခဲ့သည်။

## **ဘဝနိဂုံး** 
ဆေးလိပ်အသောက်များသည့် ရစ်ချတ်မှာ လည်ချောင်းကင်ဆာနှင့် ရောမမြို့၌ လွန်သည်။

## မြန်မာဘာသာသို့ ပြန်ဆိုမှုများ 
## ကိုးကား